pythainlp/thai-wiki-dataset-v4 huggingface dataset:
รายพระนามเจ้าผู้ครองรัฐกาตาร์

เจ้าผู้ครองรัฐกาตาร์ หรือ เอมีร์แห่งรัฐกาตาร์ เป็นตำแหน่งสำหรับประมุขแห่งรัฐกาตาร์ โดยจะมาจากราชวงศ์อาล ษานี ราชวงศ์และรัฐกาตาร์ได้รับการสถาปนาขึ้นในปี ค.ศ. 1850 โดยมุฮัมมัด บิน อาล ษานี ราชวงศ์อาล ษานีสืบเชี้อสายมาจากบะนูตะมีม หนึ่งของชนเผ่าที่ใหญ่ที่สุดในคาบสมุทรอาหรับ
สันตติวงศ์.
ผู้สืบทอดฐานะเจ้าผู้ครองรัฐของกาตาร์จะได้รับการกำหนดโดยการคัดเลือกภายในราชวงศ์อาล ษานี
สภาปกครองโรมัน

สภาปกครองโรมัน ("กูเรียโรมานา") เป็นองค์การปกครองของสันตะสำนัก ที่จัดตั้งขึ้นเพื่อบริหารงานในคริสตจักรโรมันคาทอลิกทั้งหมดร่วมกับพระสันตะปาปา
คำว่า กูเรีย ในภาษาละตินแปลว่า ราชสำนัก ดังนั้น กูเรียโรมานา จึงแปลตามตัวอักษรว่า "ราชสำนักโรม" ซึ่งหมายถึงสำนักสันตะปาปา และมีหน้าที่ช่วยเหลือพระสันตะปาปาในการบริหารปกครองศาสนจักร จึงมีลักษณะคล้ายกับรัฐบาลในฝ่ายอาณาจักร และมีสมณะกระทรวงทำหน้าที่คล้ายกระทรวง
สภาปกครองโรมันประกอบด้วยองค์กรในระดับต่าง ๆ ดังนี้
สำนักเลขาธิการแห่งรัฐวาติกัน (The Secretariat of State) เป็นองค์กรที่เก่าแก่ที่สุดในสภาปกครองโรมัน ก่อตั้งมาตั้งแต่ราวคริสต์ศตวรรษที่ 15 ถือเป็นรัฐบาลของคริสตจักรโรมันคาทอลิก มีพระคาร์ดินัลเลขาธิการแห่งรัฐเป็นหัวหน้า มีหน้าที่ดูแลเกี่ยวกับบทบาททางการเมืองและการทูตของสันตะสำนัก
สมณะกระทรวง (Congregations) เป็นองค์การปกครองส่วนกลางของคริสตจักรโรมันคาทอลิก มีสมณมนตรีซึ่งล้วนแต่มีสมณศักดิ์เป็นพระคาร์ดินัลเป็นหัวหน้า
ศาลชำนัญพิเศษ (Tribunals) ของสันตะสำนักประกอบด้วย สมณทัณฑสถาน โรมันโรตา และศาลชำนัญพิเศษสูงสุดแห่งพระสมณนาม
สมณะทบวง (Pontifical Councils) คือกลุ่มตัวแทน ซึ่งรวมเป็นองค์กรขนาดกลางช่วยเหลือพระสันตะปาปาในการจัดการด้านต่าง ๆ แต่ละสมณะทบวงมีพระคาร์ดินัลหรืออัครมุขนายกเป็นประธาน
สมัชชามุขนายก (Synod of Bishops) ก่อตั้งขึ้นสมัยสังคายนาวาติกันครั้งที่สอง ถือเป็นคณะที่ปรึกษาของพระสันตะปาปาในการตัดสินใจ สมาชิกของสมัชชาคัดเลือกมาจากมุขนายกจากภูมิภาคต่าง ๆ ทั่วโลก โดยมีพระสันตะปาปาดำรงตำแหน่งประธานสมัชชา
สำนักงาน (Offices) มีอยู่ 3 สำนักงาน ทำหน้าที่ดูแลการเงินและทรัพย์สินของศาสนจักร
สมณะกรรมาธิการ (Pontifical Commissions) คือคณะกรรมาธิการที่พระสันตะปาปาทรงแต่งตั้งขึ้นจากชาวคาทอลิกผู้เชี่ยวชาญเฉพาะด้าน 
องครักษ์สวิส (Swiss Guard) เป็นทหารชาวสวิสที่ทำนหน้าที่รักษาความปลอดภัยให้กับพระสันตะปาปาและศาสนพิธีต่าง ๆ 
สำนักงานแรงงานแห่งสันตะสำนัก (Labour Office of the Apostolic See) เป็นหน่วยงานที่สมเด็จพระสันตะปาปาจอห์น ปอลที่ 2 ทรงตั้งขึ้น มีหน้าที่รับผิดชอบเรื่องแรงงานสัมพันธ์ระหว่างสันตะสำนักกับเหล่าลูกจ้าง
สมณบัณฑิตยสถาน (Pontifical Academies) เป็นสมาคมผู้คงแก่เรียนที่ก่อตั้งโดยสันตะสำนัก ปัจจุบันมีสมณบัณฑิตยสถานอยู่ทั้งสิ้น 11 แห่ง ตั้งอยู่ภายในนครรัฐวาติกัน กรุงโรม
ไบรอัน คริสโตเฟอร์

ไบรอัน คริสโตเฟอร์ ลอว์เลอร์ (Brian Christopher Lawler; 10 ค.ศ. 1972(1972--) - 29 พ.ศ. 2018) เป็นนักมวยปล้ำอาชีพชาวอเมริกันในนาม แกรนด์ มาสเตอร์ เซ็กซี (Grand Master Sexay) เป็นลูกชายของตำนานนักมวยปล้ำที่ยิ่งใหญ่ตลอดการอย่าง เจอร์รี ลอว์เลอร์ และเป็นพี่น้องของกรรมการมวยปล้ำ เควิน คริสเตียน เขาประสบความสำเร็จโดยการเป็นแชมป์แท็กทีมของสมาคม WWE ร่วมกับ สก็อตตี ทู ฮอตตี ปัจจุบันเขาได้เสียชีวิตลงด้วยวัย 46 ปีโดยการแขวนคอตัวเองในห้องขัง หลังจากที่ถูกจับกุมในข้อหาไม่จ่ายค่าที่พักโรงแรม
เวสต์ไอแลนด์

เวสต์ไอแลนด์  เป็นศูนย์กลางของหมู่เกาะโคโคส (คีลิง) มีประชากรประมาณ 120 คน เกาะนี้มีประชากรน้อยกว่าเกาะที่เป็นที่อยู่อาศัยอีกเกาะ (อีกเกาะคือ เกาะโฮม) ที่นี่มีสนามบินที่ถูกสร้างขึ้นในช่วงสงครามโลกครั้งที่สอง เช่นเดียวกับทุกหน่วยงานราชการก็มี สนามบิน ร้านขายของชำ และที่พักของนักท่องเที่ยว
สฟาลบาร์และยานไมเอน

สฟาลบาร์และยานไมเอน  เป็นดินแดนของประเทศนอร์เวย์ มีศูนย์กลางการบริหารดินแดนอยู่ที่ลองเยียร์เบียน ประกอบไปด้วยหมู่เกาะสฟาลบาร์และเกาะยานไมเอน ดินแดนนี้ถือเป็นดินแดนพิเศษของนอร์เวย์ภายใต้สนธิสัญญาสฟาลบาร์ และถือว่าที่นี่เป็นเขตปลอดทหาร
สุรสิทธิ์ ตรีทอง

สุรสิทธิ์ ตรีทอง (เกิด 3 กันยายน พ.ศ. 2503) เป็นนักการเมืองชาวไทย เคยดำรงตำแหน่งเป็นสมาชิกวุฒิสภา อดีตสมาชิกสภาผู้แทนราษฎรแบบสัดส่วน สังกัดพรรคประชาธิปัตย์ และอดีต
ประวัติ.
สุรสิทธิ์ เกิดเมื่อวันที่ 3 กันยายน พ.ศ. 2503 เกิดที่แม่ฮ่องสอน สำเร็จการศึกษาระดับปริญญาตรี นิเทศศาสตร์ สาขาสื่อสารการเมืองและบูรณาการ ระดับปริญญาโท นิเทศศาสตร์ สาขาสื่อสารการท่องเที่ยวและบันเทิง จากมหาวิทยาลัยเกริก และระดับปริญญาเอก ปริญญารัฐประศาสนศาสตรมหาบัณฑิตกิตติมศักดิ์ สาขาการปกครองท้องถิ่น จากมหาวิทยาลัยราชภัฏเชียงใหม่
สุรสิทธิ์เป็นผู้ที่มีส่วนช่วยในการพัฒนาทางการศึกษาโดยเป็นผู้ร่วมก่อตั้งมหาวิทยาลัยราชภัฏเชียงใหม่ วิทยาเขตแม่ฮ่องสอน และพิจารณาสนับสนุนงบประมาณองค์การบริหารส่วนจังหวัดในการดำเนินการ
การทำงาน.
การเมืองท้องถิ่น.
สุรสิทธิ์ เป็นสมาชิกสภาจังหวัดแม่ฮ่องสอน 2 สมัย ตั้งแต่ พ.ศ. 2538 ถึง พ.ศ. 2545 ได้รับตำแหน่งรองนายกองค์การบริหารส่วนจังหวัดแม่ฮ่องสอน ในปี พ.ศ. 2543 (สมัยธนิต ไผ่ตรง) เป็นนายกองค์การบริหารส่วนจังหวัด ในปี พ.ศ. 2545 จนถึงปี 2547 ต่อมาในการเลือกตั้งนายกองค์การบริหารส่วนจังหวัดในประเทศไทย พ.ศ. 2547 ซึ่งเป็นการเลือกตั้งผู้บริหารท้องถิ่นโดยตรงจากประชาชนเป็นครั้งแรกในประเทศไทย กำหนดจัดขึ้นในวันที่ 14 มีนาคม พ.ศ. 2547 เขาได้รับเลือกตั้งเป็นนายกองค์การบริหารส่วนจังหวัดแม่ฮ่องสอน
สภาผู้แทนราษฎร.
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้รับเลือกตั้งเป็นสมาชิกสภาผู้แทนราษฎรระบบสัดส่วน กลุ่ม 1 สังกัดพรรคประชาธิปัตย์ ต่อมาในการเลือกตั้ง พ.ศ. 2554 ได้ลงสมัครรับเลือกตั้งแบบบัญชีรายชื่อ ลำดับที่ 56 แต่ไม่ได้รับเลือกตั้ง เนื่องจากพรรคประชาธิปัตย์ได้รับเลือกตั้ง 44 ที่นั่ง
วุฒิสภา.
ในปี พ.ศ. 2562 ได้รับแต่งตั้งเป็นสมาชิกวุฒิสภา ลำดับที่ 223
รายชื่อถนนในกรุงเทพมหานคร

รายชื่อและระยะทางของถนนในเขตกรุงเทพมหานคร เฉพาะถนนสาธารณะที่อยู่ในความดูแลของหน่วยงานในสังกัดกรุงเทพมหานคร กรมทางหลวง และกรมทางหลวงชนบท รวมทั้งเส้นทางที่ตัดผ่านที่ดินของหน่วยงานราชการอื่นและเส้นทางของเอกชนที่ได้รับการกำหนดให้เป็น "ถนน" อย่างเป็นทางการจากกรุงเทพมหานครแล้ว ทั้งนี้ ไม่รวมเส้นทางที่ใช้สัญจรเฉพาะภายในพื้นที่หน่วยงานราชการ สถาบันการศึกษา บ้านจัดสรร และสถานที่เอกชนซึ่งมักมีการปิดกั้นหรือควบคุมทางเข้าออก
รายชื่อถนนอื่น ๆ.
ตารางข้างล่างนี้แสดงชื่อเส้นทางจราจรที่เรียกขานกันทั่วไปว่าเป็น "ถนน" ทั้งเป็นทางการและไม่เป็นทางการ แต่ในปัจจุบัน กรุงเทพมหานคร (โดยคณะกรรมการตั้งชื่อถนน ตรอก ซอยฯ ประจำเขต และ/หรือฝ่ายทะเบียนของแต่ละสำนักงานเขต) ได้กำหนดให้มีฐานะเป็นซอย ซอยแยก หรือซอยแยกย่อยแล้ว
คิส (พินบอล)

เกมพินบอลในธีมของคิส มีอยู่หลายแบบทั้งที่เป็นของจริงและเป็นวิดีโอเกมที่ได้รับการผลิตขึ้นในช่วงทศวรรษที่ผ่านมา โดยเริ่มจากเครื่องบอลลีที่ได้คิดค้นขึ้นในเดือนมกราคม ค.ศ. 1978 
เครื่องพินบอล.
ใน ค.ศ. 1978 เครื่องพินบอลคิสในระบบอาเขดรุ่นแรกได้รับการแนะนำโดยบอลลี และสามารถทำยอดหมุนเวียนในเกณฑ์ดีในช่วงทศวรรษที่ 1980 ใน ค.ศ. 1978 แบร์รี อิมฮอฟ ได้ประกาศ "จะมีเครื่องคิส 20,000 เครื่อง" ในเดือนกันยายน ค.ศ. 2006 ก็ได้รับการประกาศว่าจะมีเครื่องหยอดเหรียญคิสชุดใหญ่ที่ได้อนุญาตสิทธิแก่ไอคัพ
เจ้าของเครื่องพินบอลคิสที่มีชื่อเสียง ได้แก่ เทรนท์ เรซนอร์ แห่งวงไนน์อินช์เนลส์ และมาร์ค เดอลีออง แห่งวงเดอะเมนเตอร์และอาเดมา ตลอดจนนักเขียนเดนเวอร์โพสต์และบทความฮอกกี้ในสปอร์ตสอิลลัสเตรทด์อย่างเอเดรียน เดเตอร์
ซอฟต์แวร์.
ใน ค.ศ. 2001 เกมพินบอลคิสได้รับการพัฒนาโดยไวลด์ไฟร์สตูดิโอ และจัดจำหน่ายโดยโกลบอลสตาร์ซอฟต์แวร์ โดยได้รับการเปิดตัวสำหรับระบบเพลย์สเตชัน
รูปแบบการเล่น.
เกี่ยวกับรูปแบบการเล่น "ทำการตีเป้าหมายโดยรอบเพื่อการเริ่มการแสดงของวงคิส หลังจากนั้นให้ทำการตีเป้าหมายให้มากขึ้นเพื่อการแสดงมีความสมบูรณ์ ทำการตีลูกเหล็กได้โดยการกดปุ่ม เพียงเพื่อให้ลูกเคลื่อนที่ไปตามทิศทางที่คุณกด" เกม "มีสองตู้ ซึ่งได้แก่ "ออบลิเวียน" และ "เนเธอร์เวิลด์""
การตอบรับ.
เจฟฟ์ แกร์สมานน์ แห่งเกมสปอตกล่าวว่า "การควบคุมเกมพินบอลคิสได้ทำให้เสียทั้งความเป็นวงคิสและแนวคิดของวิดีโอเกมพินบอลจนเป็นของที่แทบไม่มีใครรู้จักเกือบทั้งหมด...การเสิร์ฟลูกในเกมพินบอลคิสไม่มีวัตถุประสงค์ที่เป็นประโยชน์ใด ๆ แฟนเพลงวงคิสจะผิดหวังเนื่องด้วยขาดความชัดเจนในความเป็นวงคิส และแฟนเกมพินบอลก็จะผิดหวังเนื่องด้วยขาดความชัดเจนในความเป็นเกมพินบอล แม้อยู่ราคาที่ต่ำ 9.99 ดอลลาร์ ก็คงไม่มีการต่อรองราคา" ส่วนพอล เดวิดสัน เสริมว่า "แพคเกจ "คิสพินบอล" สำหรับระบบคอมพิวเตอร์ที่บ้านและระบบการเล่นเกมถือว่าไม่ประสบความสำเร็จ"
คณะกรรมการสอบสวนกรณีอันเกี่ยวกับอุบัติเหตุของอากาศยานในราชอาณาจักร

คณะกรรมการสอบสวนกรณีอันเกี่ยวกับอุบัติเหตุของอากาศยานในราชอาณาจักร (ย่อ: AAIC) เป็นคณะกรรมการสอบสวนอุบัติเหตุของอากาศยานในประเทศไทย ในสังกัดสำนักมาตรฐานการบิน สำนักงานการบินพลเรือนแห่งประเทศไทย กระทรวงคมนาคม
กระทรวงการต่างประเทศสหรัฐ

กระทรวงการต่างประเทศสหรัฐ  เป็นกระทรวงของรัฐบาลกลางสหรัฐ รับผิดชอบด้านกิจการและความสัมพันธ์ระหว่างประเทศของสหรัฐ กระทรวงดังกล่าวก่อตั้งขึ้นในปี ค.ศ. 1789 และเป็นกระทรวงแรกที่ก่อตั้งขึ้น
สำนักงานใหญ่ของกระทรวงฯ ตั้งอยู่ที่อาคารแฮร์รี เอส. ทรูแมน ที่อยู่ 2201 ถนนซี นอร์ธเวสต์ วอชิงตัน ดี.ซี. (NW) ไม่ไกลจากทำเนียบขาวนัก กระทรวงฯ จัดการคณะผู้แทนทางทูตสหรัฐในต่างประเทศ และรับผิดชอบต่อการนำนโยบายต่างประเทศและความพยายามทางการทูตของสหรัฐไปปฏิบัติ
เจ้ากระทรวงการต่างประเทศสหรัฐ เรียกว่า รัฐมนตรีว่าการกระทรวงการต่างประเทศ (Secretary of State) ซึ่งประธานาธิบดีเสนอชื่อให้วุฒิสภารับรองเป็นสมาชิกคณะรัฐมนตรี รัฐมนตรีว่าการกระทรวงการต่างประเทศสหรัฐคนปัจจุบัน คือ มาร์โก รูบิโอ รัฐมนตรีว่าการกระทรวงการต่างประเทศเป็นข้ารัฐการคณะรัฐมนตรีคนแรกในลำดับอาวุโส และในลำดับการสืบทอดตำแหน่งประธานาธิบดี
ลำดับการสืบทอดตำแหน่งประธานาธิบดีสหรัฐ

ลำดับการสืบทอดตำแหน่งประธานาธิบดีสหรัฐ  เป็นลำดับข้าราชการในรัฐบาลกลางที่จะเป็นหรือรักษาการแทนประธานาธิบดีสหรัฐ เมื่อประธานาธิบดีไม่อาจปฏิบัติหน้าที่ได้ ตาย ลาออก หรือถูกถอดจากตำแหน่งหน้าที่เมื่อมีการฟ้องให้ขับออกจากตำแหน่งและมีการพิพากษาลงโทษในภายหลัง
ลำดับการสืบทอดตำแหน่งประธานาธิบดีนี้มีระบุไว้ในรัฐธรรมนูญสหรัฐ และรัฐบัญญัติการสืบทอดตำแหน่งประธานาธิบดี ค.ศ. 1947 (Presidential Succession Act of 1947) ซึ่งมีการแก้ไขเพิ่มเติมในภายหลังเพื่อให้รวมตำแหน่งใหม่ในคณะรัฐมนตรีเข้าไว้ด้วย การสืบทอดนั้นเป็นไปตามลำดับดังนี้ คือ รองประธานาธิบดี, ประธานสภาผู้แทนราษฎร, ประธานวุฒิสภาชั่วคราว, และสมาชิกคณะรัฐมนตรีซึ่งปัจจุบันมี 15 คนในรัฐบาลของประธานาธิบดีโดนัลด์ ทรัมป์
ลำดับปัจจุบัน.
นี่คือรายการลำดับการสืบทอดตำแหน่งประธานาธิบดีปัจจุบัน ที่ระบุในรัฐธรรมนูญสหรัฐและรัฐบัญญัติการสืบทอดตำแหน่งประธานาธิบดี ค.ศ. 1947 และที่แก้ไขเพิ่มเติมภายหลังเพื่อรวมตำแหน่งคณะรัฐมนตรีที่ตั้งใหม่
ซันดากัน

ซันดากัน  มีชื่อเดิมว่า เอโลปูรา  เป็นเมืองขนาดใหญ่เมืองหนึ่งของรัฐซาบะฮ์ ประเทศมาเลเซีย ตั้งอยู่ทางตะวันออกเฉียงเหนือของเกาะบอร์เนียว อดีตที่นี่เคยเป็นเมืองหลวงของบอร์เนียวเหนือก่อนหน้าโกตากีนาบาลู
ใน ค.ศ. 2010 เมืองนี้มีประชากรประมาณ 157,330 คน ในขณะที่ประชากรในพื้นที่เทศบาลโดยรวมมี 396,290 คน สำมะโน ค.ศ. 2020 ระบุประชากรในเขตเทศบาลเพิ่มขึ้นเป็น 439,050 คน
มีความสัมพันธ์กันไม่ได้หมายความว่าเป็นเหตุผลซึ่งกันและกัน

"มีความสัมพันธ์กันไม่ได้หมายความว่าเป็นเหตุผลซึ่งกันและกัน"  เป็นวลีที่ใช้ในวงการวิทยาศาสตร์และสถิติเพื่อเน้นย้ำว่าการพบความสัมพันธ์ระหว่างตัวแปรสองตัวไม่จำเป็นจะต้องอนุมานได้ว่าตัวแปรสองตัวนั้นเป็นสาเหตุซึ่งกันและกัน
Home ความรัก ความสุข ความทรงจำ

Home ความรัก ความสุข ความทรงจำ  เป็นภาพยนตร์ไทยแนววีรคติ และดรามา กำกับโดย ชูเกียรติ ศักดิ์วีระกุล และออกฉายในโรงภาพยนตร์ในวันที่ 19 เมษายน พ.ศ. 2555 ภาพยนตร์ทำรายได้ 16,264,951 บาท
เนื้อเรื่องโดยย่อ.
คืนสุดท้ายก่อนจบจากโรงเรียน “เน” (จุฑาวุฒิ ภัทรกำพล) เลือกใช้วันสุดท้ายของชีวิต นักเรียน ม.6 เก็บทุกเรื่องราวความทรงจำลงบนภาพถ่าย จนกระทั่งเขาได้พบกับรุ่นน้อง ม.3 จอมกวน “บีม” (กิตติศักดิ์ ปฐมบูรณา) นักกีฬาบาสของโรงเรียน ที่ย่องมาขอภาพถ่ายสาวสวยในฝันที่ตัวเองแอบชอบจากเน มิตรภาพของทั้งสองที่เกิดขึ้นในค่ำคืนสุดท้ายก่อนจบการศึกษาในสถานที่ที่เป็นเสมือนบ้านหลังที่ 2 ของเด็กทุกคน กับบทสนทนาเรื่องราวต่างๆของช่วงชีวิตที่ผ่านมาในอดีต ทำให้มีอะไรบางอย่างที่เชื่อมถึงกันเกิดขึ้น
ในวันที่ “บัวจัน” (เพ็ญพักตร์ ศิริกุล) ต้องสูญเสียคนรักไปอย่างไม่มีวันกลับ ทุกสิ่งในบ้านเธอจึงต้องกลายเป็นผู้ดูแลทุกอย่าง รวมถึงความรักของหลาน 2 คน “เหว่า” (ณัฐพงษ์ อรุณเนตร์) กับ “ชมภู่” (ทิพปภา แซ่โง้ว) และกระดาษแผ่นเล็กๆที่สามีเขียนไว้ดูต่างหน้า กับความทรงจำดีๆที่ยังอยู่ คำสัญญาที่ให้กันไว้ว่าเราจะอยู่ด้วยกันจนแก่เฒ่า ยิ่งเสมือนเป็นสิ่งตอกย้ำตลอดเวลา บัวจันจะผ่านพ้นและลืมรักครั้งนี้ได้อย่างไร
ก่อนงานวิวาห์จะเริ่มต้นระหว่าง “เสี่ยเล้ง” (เรืองศักดิ์ ลอยชูศักดิ์) นักธุรกิจหนุ่มชาวใต้ และ “ปรียา” (ศิรพันธ์ วัฒนจินดา) ว่าที่เจ้าสาว ที่กลับมาจัดงานแต่งงานที่เชียงใหม่ โดยมีน้องชาย “เลี่ยม” (วิชญ์วิสิฐ หิรัญวงษ์กุล) และ “น้าอร” (พุทธชาด พงศ์สุชาติ) อาสาเป็นผู้จัดงานแต่งให้สมดังใจของเธอ แต่การกลับมาบ้านครั้งนี้ ทำให้ปรียาได้พบกับ “พี่เป๊ก” (สุพจน์ จันทร์เจริญ) อดีตคนรักครั้งแรกของเธอ ที่เขามาพร้อมกับการทวงถามสัญญาและความรู้สึกดีๆที่เคยมีให้กัน เมื่อความรัก ความทรงจำย้อนกลับมาอีกครั้ง ปรียาจะตัดสินใจเลือกรักและมีความสุขกับใครก่อนวันแต่งงานของเธอครั้งนี้
งานสร้างภาพยนตร์.
บทภาพยนตร์.
บทภาพยนตร์ของภาพยนตร์เขียนโดย ชูเกียรติ ศักดิ์วีระกุล และนวพล ธำรงรัตนฤทธิ์ โดยเขียนจากเค้าโครงเรื่องจริงของผู้เขียนส่วนหนึ่ง และเค้าโครงชีวิตจริงจากคนที่ผู้เขียนเจอ โดยผู้เขียนจะนำเค้าโครงที่ได้จดบันทึกไว้ จากนั้นก็ได้นำเค้าโครงส่วนหนึ่งมาเขียนเป็นบทภาพยนตร์
การประชาสัมพันธ์.
การประชาสัมพันธ์ของภาพยนตร์เรื่องนี้เริ่มมีการประชาสัมพันธ์ให้ข้อมูลของภาพยนตร์ตั้งแต่เดือนเมษายน หลังจากนั้นมีงานเปิดตัวภาพยนตร์ในวันที่ 11 เมษายน พ.ศ. 2555 ณ ลานอินฟินิซิตี้ ชั้น 5 โรงภาพยนตร์พารากอนซีนีเพล็กซ์
บิลลี กัน

บิลลี กัน (Billy Gunn) เกิด 1 พฤศจิกายน ค.ศ. 1963 นักมวยปล้ำอาชีพชาวอเมริกัน อดีตผู้ฝึกสอนนักมวยปล้ำWWE เป็นแชมป์อินเตอร์คอนติเนนทัล, แชมป์ฮาร์ดคอร์ WWE, ผู้ชนะคิงออฟเดอะริง 1999 และแชมป์แท็กทีม WWE เป็นแท็กทีมร่วมกับโรด ด็อกในนามเดอะนิวเอจเอาต์ลอวส์ และเป็นอดีตสมาชิกดี-เจเนอเรชันเอ็กซ์ และได้เข้าสู่ WWE Hall of Fame ประจำปี 2019 ในฐานะกลุ่ม DX
สมณะทบวง

สมณะทบวง หรือ สมณสภา  คือหน่วยงานประเภทหนึ่งในสภาปกครองโรมัน มีขนาดเล็กกว่าสมณะกระทรวง มีหน้าที่ดูแลกิจการด้านสังคมภายในคริสตจักรโรมันคาทอลิก ประธาน (president) ของแต่ละสมณะทบวงมีสมณศักดิ์เป็นพระคาร์ดินัลหรืออัครมุขนายก
ปัจจุบันมีสมณะทบวงอยู่ทั้งสิ้น 12 สมณะทบวง ได้แก่
คำบุพบท

คำบุพบท หรือ คำบุรพบท คือคำที่ใช้นำหน้าคำนาม คำสรรพนาม คำกริยา หรือคำวิเศษณ์ เพื่อบอกสถานภาพของคำเหล่านั้น หรือเพื่อแสดงความสัมพันธ์ระหว่างคำหรือประโยค
ชื่อเรียก.
คำบุพบท (preposition) มีชื่อเรียกหลายชนิดในภาษาอื่นตามตำแหน่งของการวาง เช่น "คำปัจฉิมบท" (postposition) เนื่องจากวางไว้หลังคำที่ต้องการบอกสถานภาพ, "คำอันตรบท" (interposition) เนื่องจากถูกแทรกไว้ระหว่างกลางกลุ่มคำ (Melis 2003), ambiposition เป็นคำที่สามารถวางไว้หน้าหรือหลังคำที่ต้องการก็ได้ (Reindl 2001, Libert 2006), circumposition เป็นคำที่มีสองส่วน วางล้อมรอบหน้าและหลังคำที่ต้องการ เป็นต้น โดยนัยทั่วไป ทั้งหมดสามารถเรียกรวมกันว่า adposition
โอเดนเซ

โอเดนเซ  เป็นเมืองที่มีขนาดใหญ่เป็นอันดับ 3 ของประเทศเดนมาร์ก มีประชากร 168,798 คน (1 มกราคม ค.ศ. 2012) เมืองตั้งอยู่ตอนกลางค่อนไปทางเหนือของเกาะฟึน เป็นหนึ่งในเมืองที่เก่าแก่ที่สุดของเดนมาร์ก ฉลองครบรอบ 1 พันปี เมื่อ ค.ศ. 1988
กาแลคซี เน็กซัส

กาแลคซี เน็กซัส (รหัสเครื่อง GT-I9250; ชื่อรหัส Maguro) เป็นสมาร์ตโฟนจอสัมผัสในระบบปฏิบัติการแอนดรอยด์ ผลิตร่วมกันระหว่างกูเกิลกับซัมซุง เป็นรุ่นที่ 3 ในตระกูลกูเกิล เน็กซัส กาแลคซี เน็กซัสใช้จอแสดงผล Super AMOLED และปรับปรุงกล้องถ่ายภาพให้ดีขึ้น มาพร้อมแอนดรอยด์รุ่น 4.0 ไอศกรีม แซนด์วิช ในบราซิล กาแลคซี เน็กซัสจะรู้จักในชื่อ กาแลคซี เอ็กซ์
กาแลคซี เน็กซัสถูกเปิดตัวในวันที่ 19 ตุลาคม ค.ศ. 2011 ในฮ่องกง และวางจำหน่ายในยุโรปเมื่อ 17 พฤศจิกายน ค.ศ. 2011 กาแลคซี เน็กซัสเป็นหนึ่งในสมาร์ตโฟนที่แนะนำโดย Android Open Source Project (AOSP) สำหรับการพัฒนาแอปพลิเคชันจากแอนดรอยด์โดยตรง
ในวันที่ 29 ตุลาคม ค.ศ. 2012 กูเกิล เพลย์ ก็ได้ยุติการจำหน่ายกาแลคซี เน็กซัส หลังมีกาเปิดตัวเน็กซัส 4
ราชวงศ์เหลียว

ราชวงศ์เหลียว (ชี่ตัน: Mos Jælud; มองโกล: Ляо Улс/Lyao Uls; #เปลี่ยนทาง) หรือเป็นที่รู้จักกันในชื่อ จักรวรรดิชี่ตัน (ชี่ตัน: Mos diau-d kitai huldʒi gur; มองโกล: Хятан (Khyatan) Гүрэн, Кидан (Kidan) Гүрэн; #เปลี่ยนทาง) เป็นชื่อจักรวรรดิหนึ่งในเอเชียตะวันออก มีอำนาจในมองโกเลีย ภาคตะวันออกไกลบางส่วนของรัสเซีย เกาหลีเหนือ และภาคเหนือของจีนส่วนในตั้งแต่ปี 907 ถึง 1125 จักรพรรดิเหลียวไท่จู่หรือเย่ว์ลู่ อาปาจี้ ข่านแห่งชาวชี่ตัน สถาปนาจักรวรรดินี้ขึ้นหลังจากราชวงศ์ถังของประเทศจีนล่มสลาย และไม่ช้าไม่นานหลังก่อตั้งขึ้น ราชวงศ์เหลียวก็เริ่มขยายดินแดน โดยจักรพรรดิเหลียวไท่จู่ทรงเอาชัยเหนือพวกพัลแฮเป็นผลสำเร็จ พระเจ้าแผ่นดินองค์ถัด ๆ มายังทรงได้สิบหกมณฑลของจีนไว้โดยใช้วิธียุแยงให้รัฐที่สามส่งการก่อกวนเข้ามา แล้วราชวงศ์เหลียวจึงคอยตีกิน ทำให้ราชวงศ์ถังอวสานลง และราชวงศ์โครยอแห่งเกาหลี กับราชวงศ์ซ่งแห่งจีน ตกเป็นเมืองออกของราชวงศ์เหลียวในที่สุด คำว่า "เหลียว" นี้ในภาษาจีนหมายความว่า ห่าง หรือไกล
จุดเด่นของราชวงศ์เหลียว คือ ความตึงเครียดระหว่างจารีตประเพณีทางสังคมและการเมืองแบบชี่ตันกับแบบจีนซึ่งนำไปสู่วิกฤติการณ์ทางการสืบสันตติวงศ์ เพราะพระเจ้าแผ่นดินเหลียวฝักใฝ่คติบุตรหัวปีเป็นใหญ่ตามแบบจีน แต่ผู้ลากมากดีชาวชี่ตันส่วนใหญ่นิยมประเพณีที่ให้ผู้แข็งแกร่งที่สุดสืบเชื้อสาย ความแตกต่างกันระหว่างจารีตประเพณีชี่ตันและจีนนี้ยังเป็นเหตุให้พระเจ้าไท่จู่แห่งราชวงศ์เหลียวทรงตั้งการปกครองสองแบบขนานกัน ภาคเหนือซึ่งเป็นอาณาเขตชี่ตันให้ปกครองตามประเพณีชี่ตัน ภาคใต้ซึ่งประชากรส่วนใหญ่ไม่ใช่ชี่ตันให้ปกครองตามประเพณีจีน ความแตกต่างทางสังคมแบบชี่ตันกับแบบจีนยังได้แก่ บทบาทของบุคคลแต่ละเพศและยุทธวิธี ชาวชี่ตันเห็นว่า บุคคลเสมอภาคกันไม่ว่าเพศใด ขณะที่ประเพณีทางวัฒนธรรมจีนถือว่า สตรีต้องอยู่ในโอวาทบุรุษ ฉะนั้น หญิงชี่ตันจึงเล่าเรียนการรบ ทั้งยังจัดการทรัพย์สินครัวเรือน และดำรงตำแหน่งทางทหาร ทั้งยังไม่มีการคลุมถุงชน ตลอดจนสตรีไม่จำต้องครองความบริสุทธิ์ทางเพศไว้จนถึงการสมรสครั้งแรก กับมีสิทธิที่จะหย่าและสมรสใหม่ด้วย
ในปี 1125 ชาวนฺหวี่เจินหรือชาวแมนจูจากราชวงศ์จิน จับกุมพระจักรพรรดิเหลียวเทียนจั้วแห่งเหลียวไว้ได้ และทำลายราชวงศ์เหลียวลงสิ้น แต่ชาวชี่ตันที่ยังเหลืออยู่มีเยลฺวี่ ต้าฉือเป็นผู้นำ พากันก่อตั้งราชวงศ์ใหม่เรียกว่า "เหลียวตะวันตก" ปกครองกันอยู่ในเอเชียกลางบางส่วนเป็นเวลายาวนานเกือบหนึ่งศตวรรษ ก่อนจะถูกทัพเจงกีส ข่านแห่งจักรวรรดิมองโกล เข้ายึดครอง แม้ความสำเร็จทางวัฒนธรรมที่เกี่ยวเนื่องกับราชวงศ์เหลียวจะสลักสำคัญ กับทั้งเครื่องปั้นและศิลปวัตถุอื่น ๆ ก็มีอยู่ในพิพิธภัณฑ์และสถานสะสมต่าง ๆ เป็นจำนวนมาก แต่สภาพที่แท้จริงและขอบข่ายของอิทธิพลที่วัฒนธรรมเหลียวมีต่อพัฒนาการในระยะหลัง ๆ เช่น ด้านศิลปะการแสดงและการสังคีตนั้น ยังเป็นที่ถกเถียงกันอย่างยิ่ง
ฟึน

ฟึน  เป็นเกาะที่มีพื้นที่ 2,984 กม² (1,152 ตร.กม.) เป็นเกาะใหญ่เป็นอันดับ 4 ของประเทศเดนมาร์ก รองจากเกาะกรีนแลนด์ เกาะเชลลันด์ และเกาะเวนด์ซึสเซล-ทือ เป็นเกาะที่ใหญ่เป็นอันดับ 163 ของโลก ตั้งอยู่ตอนกลางของประเทศ มีประชากร 454,358 คน (ค.ศ. 2010) มีเมืองใหญ่คือเมืองโอเดนเซ
อามอร์กอส

อามอร์กอส  เป็นเกาะที่อยู่ทางตะวันออกสุดของหมู่เกาะซิคละดีส ของประเทศกรีซ ตั้งอยู่ทางตอนใต้ของทะเลอีเจียน เป็นเกาะที่อยู่ใกล้กับโดเดคะนีสที่สุด เกาะมีพื้นที่ 126.346 กม² มีประชากร 1,973 คน (ค.ศ. 2011)
วังกาโย

วังกาโย  เป็นเมืองหลักของแคว้นฆูนิน ทางที่ราบสูงตอนกลางของประเทศเปรู บนฝั่งแม่น้ำมันตาโร เมืองอยู่สูงจากระดับน้ำทะเลปานกลาง 3,271 ม. มีประชากรระหว่าง 340,000 ถึง 380,000 คน เป็นเมืองใหญ่เป็นอันดับ 5 ของประเทศ เป็นศูนย์กลางการค้าและวัฒนธรรมของประเทศเปรูบริเวณเทือกเขาแอนดีส
หอแขวนระฆังแห่งเบลเยียมและฝรั่งเศส

หอแขวนระฆังแห่งเบลเยียมและฝรั่งเศส  เป็นกลุ่มของหอแขวนระฆังอนุรักษ์จำนวน 56 แห่งที่ถูกขึ้นทะเบียนเป็นมรดกโลกโดยยูเนสโก อันเป็นการระลึกถึงการแสดงออกทางสถาปัตยกรรมเพื่อแสดงออกถึงการประกาศอิสรภาพของเมืองต่าง ๆ ในเคาน์ตีฟลานเดอส์ (County of Flanders) ในอดีต รวมทั้งอาณาเขตใกล้เคียงที่มีต่อระบบศักดินาและอิทธิพลของศาสนา อันเป็นแหล่งก่อกำเนิดถึงแนวคิดแบบประชาธิปไตยในท้องถิ่นอย่างกว้างขวางต่อประวัติศาสตร์มนุษยชาติ
ยูเนสโกได้ประกาศขึ้นทะเบียนหอแขวนระฆังจำนวน 32 แห่งในเขตฟลานเดอส์และวัลโลเนียในประเทศเบลเยียมในปี ค.ศ. 1999 และต่อมาในปี ค.ศ. 2005 ได้เพิ่มหอแขวนระฆังแห่งก็องบลู ในเขตวัลโลเนีย พร้อมกับหอแขวนระฆังอีก 23 แห่งจากแคว้นนอร์-ปาดกาแลและปีการ์ดีในประเทศฝรั่งเศส โดยให้ยกเว้นหอแขวนระฆังแห่งเทศบาลนครบรัสเซลส์ เนื่องจากได้ถูกขึ้นทะเบียนมรดกโลกรวมกับจัตุรัสกร็องปลัสไปก่อนแล้ว
นอกจากหอแขวนระฆังประจำเมืองต่าง ๆ แล้ว ยังรวมถึงตัวหอคอยที่ใช้ทำหน้าที่คล้ายคลึงกัน อาทิเช่น หอสังเกตการณ์หรือหอเตือนภัย ที่สร้างผนวกกับสิ่งก่อสร้างหลัก อาทิ หอคอยแห่งอาสนวิหารแม่พระแห่งแอนต์เวิร์ป หอคอยเซนต์รัมโบลส์แห่งเมเคอเลิน และโบสถ์เซนต์เล็นเนิดส์แห่งเซาต์เลว (จังหวัดเฟลมิชบราบันต์) นอกจากนั้นยังมีบางแห่งที่เป็นหอคอยที่ตั้งอยู่โดยปราศจากอาคารหลักอีกด้วย
รัฐซานตากรุซ

ซานตากรุซ  เป็นรัฐในประเทศอาร์เจนตินา ตั้งอยู่ในภูมิภาคปาตาโกเนียทางตอนใต้ของประเทศ มีชายแดนติดกับรัฐชูบุตทางทิศเหนือ ติดกับประเทศชิลีทางทิศตะวันตกและใต้ และติดกับชายฝั่งมหาสมุทรแอตแลนติกทางทิศตะวันออก รัฐซานตากรุซเป็นรัฐที่ใหญ่เป็นอันดับ 2 ของประเทศ รองจากรัฐบัวโนสไอเรส และเป็นรัฐที่มีความหนาแน่นของประชากรน้อยที่สุดบนผืนแผ่นดินใหญ่ของอาร์เจนตินา เมืองหลวงของรัฐคือเมืองริโอกาเยโกส
รังกากัว

รังกากัว  เป็นเมืองและเทศบาลทางตอนกลางของประเทศชิลี เป็นเมืองหลวงของแคว้นโอฮิกกินส์ ห่างจากเมืองหลวงของประเทศ กรุงซานตีอาโกไปทางทิศใต้ราว 87 กม. (54 ไมล์) ชื่อแรกของเมืองใช้ชื่อว่า "ซานตากรุซเดเตรียนา" จากข้อมูลประชากรปี ค.ศ. 2002 มีประชากร 214,344 คน เมืองมีธุรกิจหลากหลาย ตั้งแต่การทำเหมือง การท่องเที่ยว การเกษตร ป่าไม้ ผลิตภัณฑ์อาหาร และการบริการ
ป้อมปราการของโวบ็อง

หมู่ป้อมปราการของโวบ็อง  ประกอบด้วยหมู่อาคารและป้อมปราการ 12 แห่ง ตามแนวชายแดนฝั่งตะวันตก เหนือ และตะวันออกของฝรั่งเศส ภายใต้การออกแบบของเซบัสเตียง เลอ แพร็สทร์ เดอ โวบ็อง และถูกขึ้นทะเบียนเป็นมรดกโลกในปีค.ศ. 2008 โดยยูเนสโก
วังโต

วังโต หรือ วังแห่งโต  ตั้งอยู่ที่เมืองแร็งส์ ประเทศฝรั่งเศส เคยเป็นวังของอัครมุขนายกแห่งแร็งส์ และเคยใช้เป็นที่เปลี่ยนฉลองพระองค์พระมหากษัตริย์ฝรั่งเศสก่อนที่จะเข้าพิธีราชาภิเษก ณ มหาวิหารแร็งส์ หลังจากเสร็จพิธี จะมีงานจัดงานพระราชทานเลี้ยงภายหลังพิธีอีกด้วย โดยตามบันทึกมีงานพระราชทานเลี้ยงครั้งแรกในปีค.ศ. 990 และสุดท้ายปีค.ศ. 1825
ตัวพระราชวังเป็นที่ตั้งของพิพิธภัณฑ์ศิลป์ (Musée de l'Œuvre) ตั้งแต่ปีค.ศ. 1972 จัดแสดงเครื่องพรมโบราณ รูปปั้น หีบสักการะ และเครื่องทรงประกอบพิธีราชาภิเษกของกษัตริย์ฝรั่งเศสในอดีต
วังแห่งโตพร้อมกับอาสนวิหารแร็งส์และมหาวิหารแซ็ง-เรมีได้ขึ้นทะเบียนเป็นมรดกโลก โดยองค์การยูเนสโก เมื่อ ค.ศ. 1991 โดยมีนักท่องเที่ยวปีละประมาณ 100,000 คน
ปลัสสตานิสลัส

ปลัสสตานิสลัส  หรือเรียกอย่างลำลองว่า "ปลัสสตาน" เป็นจัตุรัสตั้งอยู่ในเมืองน็องซี ประเทศฝรั่งเศส ซึ่งได้ขึ้นทะเบียนเป็นมรดกโลกในปี ค.ศ. 1983 โดยองค์การยูเนสโก ซึ่งรวมไปถึงปลัสเดอลากาเรียร์  ปลัสดาลีย็องส์  อาคาร และสิ่งก่อสร้างรายรอบ 
จัตุรัสมีความยาว 125 เมตร กว้าง 106 เมตร ปูด้วยหินสีอ่อน และมีหินสีเข้มปูสลับ 2 เส้น ทแยงมุม โดยรายรอบมีอาคารที่สร้างด้วยสถาปัตยกรรมในแบบที่สวยงามและกลมกลืนกัน ประกอบด้วย
ประวัติ.
ภายหลังจาก
สงครามสืบราชบัลลังก์โปแลนด์ ในปี ค.ศ. 1737 เมืองน็องซีเป็นเมืองหลวงของแคว้นลอแรนเหนือ ได้ถูกถวายให้สตานิสวัฟ แลชต์ชินสกี อดีตกษัตริย์แห่งโปแลนด์ และพ่อตาของพระเจ้าหลุยส์ที่ 15 แห่งฝรั่งเศส ซึ่งที่ผ่านมาตัวเมืองได้ถูกทำนุบำรุงอย่างดีโดยดยุคแห่งลอแรนคนก่อน แต่ถูกสงครามทำลายลงหลายครั้ง ทำให้สตานิสวัฟว่าจ้างสถาปนิกชั้นเยี่ยมหลายคน เพื่อมีหน้าที่ออกแบบเมืองใหม่อย่างสวยงาม โดยจตุรัสถูกออกแบบให้เป็นตัวเชื่อมระหว่างเมืองเก่าที่สร้างตั้งแต่สมัยยุคกลาง กับเมืองใหม่ที่สร้างในศตวรรษที่ 13 ในสมัยชาร์ลที่ 3 ดยุคแห่งลอแรน โดยจัตุรัสยังเป็นจัตุรัสเพื่อเป็นเกียรติแห่งพระเจ้าหลุยส์ที่ 15 แห่งฝรั่งเศส โดยสร้างเชื่อมต่ออาคารสองหลัง คือ ศาลาว่าการ (ออแตลเดอวีล) ซึ่งในปัจจุบันอยู่ตรงกลางจัตุรัส กับศาลารัฐบาล (ออแตลดูว์กูแวร์นม็อง) โดยสองอาคารหันหน้าเข้าหากัน ด้วยแบบที่สง่างาม สมมาตร และสวยงามที่สุดแห่งหนึ่งในยุโรปสมัยนั้น
จัตุรัสและอาคารรายรอบ ออกแบบโดยสถาปนิกหลวง แอมานุแอล เอเร เดอ กอร์นี (1705-1763) โดยเริ่มการก่อสร้างราวเดือนมีนาคม ค.ศ. 1752 เสร็จสิ้นราวพฤศจิกายน ค.ศ. 1755 โดยมีพระราชานุเสาวร๊ย์สพระเจ้าหลุยส์ที่ 15 แห่งฝรั่งเศส ทำด้วยสำริด ตั้งอยู่กลางจัตุรัส จนกระทั่งถูกย้ายออกช่วงยุคปฏิวัติฝรั่งเศส โดยเปลี่ยนนามเป็น "ปลัสดูว์เปิปล์" (จัตุรัสแห่งประชาชน) และต่อมา "ปลัสนาปอเลอง" (จัตุรัสนโปเลียน) 
ในปี ค.ศ. 1831 ได้มีการหล่ออนุสาวรีย์ของสตานิสวัฟ แลชต์ชินสกี ทำจากสำริด ตั้งกลางจัตุรัส โดยได้เปลี่ยนชื่อจัตุรัสมาเป็น "ปลัสสตานิสลัส" ณ ปัจจุบัน
จำนวนที่ต้องใช้เพื่อการรักษา

จำนวนที่ต้องใช้เพื่อการรักษา (NNT) เป็นค่าทางวิทยาการระบาดใช้สำหรับประเมินประสิทธิผลของการให้การรักษาทางการแพทย์ เช่น การใช้ยารักษาโรค โดยเป็นค่าเฉลี่ยของจำนวนของผู้ป่วยที่จำเป็นจะต้องได้รับการรักษาด้วยวิธีนั้นๆ ที่มากพอจะทำให้เห็นผลลัพธ์ รักษาสำเร็จเพิ่มขึ้น 1 ครั้ง มีนิยามคือเป็นส่วนกลับของค่าลดความเสี่ยงสัมบูรณ์ (absolute risk reduction) นิยามไว้ตั้งแต่ ค.ศ. 1988 ค่า NNT ในอุดมคติคือ 1 หมายความว่าทุกคนที่ได้รับการรักษาด้วยวิธีนี้ จะได้ผลลัพท์ดีกว่าวิธีควบคุมทุกคน หากค่า NNT ยิ่งสูง แสดงว่าการรักษาวิธีนั้นๆ มีประสิทธิภาพต่ำ กล่าวคือ ต้องรักษาไปหลายๆ คน จึงจะเห็นผล
การนำไปใช้.
ค่า NNT มีความสำคัญทางเภสัชเศรษฐศาสตร์ หากผลลัพธ์ที่ป้องกันได้มีความรุนแรงมาก (เช่น เสียชีวิต หรือหัวใจวาย) แม้ยาที่มีค่า NNT สูง ก็อาจถูกบ่งชี้ให้ใช้ได้ แต่ถ้าผลลัพธ์ที่ป้องกันได้ไม่ได้มีความรุนแรงมาก ผู้ออกประกันอาจปฏิเสธที่จะสนับสนุนการใช้ยาที่มีค่า NNT สูง
จักรพรรดิคาร์ลที่ 7 แห่งจักรวรรดิโรมันอันศักดิ์สิทธิ์

จักรพรรดิคาร์ลที่ 7 (6 สิงหาคม ค.ศ. 1697 – 20 มกราคม ค.ศ. 1745) เป็นเจ้านครรัฐผู้คัดเลือกแห่งบาวาเรีย ตั้งแต่ปี ค.ศ. 1726 และจักรพรรดิโรมันอันศักดิ์สิทธิ์ ตั้งแต่ 24 มกราคม ค.ศ. 1742 จนกระทั่งสวรรคต พระองค์เป็นจักรพรรดิพระองค์แรกแรกที่ไม่ได้มาจากราชวงศ์ฮาพส์บวร์ค และกลายเป็นจักรพรรดิพระองค์เดียวที่ไม่ได้มาจากราชวงศ์ฮาพส์บวร์ค ในกว่าสามศตวรรษของจักรวรรดิเยอรมัน นับตั้งแต่ปี 1440 และสิ้นสุดของจักรวรรดิในปี 1806
โบราณสถานโรมันและโรมาเนสก์ที่อาร์ล

โบราณสถานโรมันและโรมาเนสก์ที่อาร์ล  เป็นแหล่งโบราณสถานโรมันโบราณที่ขึ้นทะเบียนเป็นแหล่งมรดกโลก ในปีค.ศ. 1981 โดยองค์การยูเนสโก ตั้งอยู่ที่เมืองอาร์ล จังหวัดบุช-ดูว์-โรน ประเทศฝรั่งเศส 
อาร์ลเป็นอีกหนึ่งตัวอย่างที่ดีของการปรับตัวของในสมัยเมืองโบราณกับความเจริญในยุคกลาง ประกอบด้วยอนุสาวรีย์แบบโรมัน โดยมีทวิอัฒจันทร์ โรงละคร และทางเดินใต้ดิน (กริปโตปอร์ตีกุส) ซึ่งมีอายุตั้งแต่ 100 ปีก่อนคริสตกาล และในต่อมาราวคริสต์ศตวรรษที่ 4 อาร์ลก็ได้เข้ามาสู่ยุคทองในสมัยที่สอง โดยมีโรงอาบน้ำแบบคอนสแตนตินและสุสานโบราณอาลิสก็อง ต่อมาในยุคคริสต์ศตวรรษที่ 11 และ 12 ก็ได้กลายมาเป็นเมืองที่น่าสนใจเมืองหนึ่งในเขตเมดิเตอร์เรเนียน โดยมีการก่อสร้างโบสถ์แซ็ง-ทรอฟีม พร้อมกับหอระฆัง ภายในเขตกำแพงเมือง ซึ่งถือเป็นสิ่งก่อสร้างแบบโรมาเนสก์ที่สำคัญของพรอว็องส์ 
เขตอนุรักษ์มีพื้นที่ประมาณ 65 เฮกตาร์ ประกอบด้วยสิ่งก่อสร้างต่าง ๆ ดังนี้
โรงละครโรมันแห่งออร็องฌ์

โรงละครแห่งออร็องฌ์  เป็นโรงละครโรมันที่ตั้งอยู่ที่เมืองออร็องฌ์ทางตะวันออกเฉียงใต้ของประเทศฝรั่งเศส สร้างราวช่วงต้นคริสต์ศตวรรษที่ 1 ซึ่งในปัจจุบันอยู่ภายใต้การดูแลของเทศบาลเมืองออร็องฌ์ และใช้เป็นที่จัดงานอุปรากรช่วงฤดูร้อนประจำปี (Chorégies d'Orange)อีกด้วย
ตัวโรงละครจัดเป็นโรงละครโรมันที่ยังอยู่ในสภาพดีที่สุดแห่งหนึ่งของโลก ที่รอดพ้นจากยุคจักรวรรดิโรมันล่มสลาย ยุคกลาง และยุคสงครามศาสนา และในปีค.ศ. 1981 องค์การยูเนสโก ได้ประกาศให้โรงละครเป็นมรดกโลกร่วมกับประตูชัยแห่งออร็องฌ์
เวชพันธุศาสตร์

เวชพันธุศาสตร์  เป็นการแพทย์เฉพาะทางอย่างหนึ่ง มุ่งวินิจฉัยและให้การดูแลโรคพันธุกรรม ต่างจาก มนุษยพันธุศาสตร์ (human genetics) ตรงที่ human genetics จะศึกษาพันธุศาสตร์เกี่ยวกับมนุษย์ทั้งหมดโดยอาจเกี่ยวหรือไม่เกี่ยวกับโรคก็ได้
วูฟบอย

วูฟบอย  เป็นภาพยนตร์เกาหลีใต้แนวโรแมนติกแฟนตาซี ซึ่งสาวสวย (พัก โบยอง) ได้รับการส่งตัวไปที่บ้านชนบทเนื่องด้วยสุขภาพของเธอ ซึ่งเธอได้ตีสนิทและพยายามสอนความเป็นคนเมืองให้แก่เด็กที่ดุร้ายคนหนึ่ง (ซง จุง-กี) ที่เธอได้พบตรงพื้นดิน แต่อสูรร้ายในตัวเขายังคงอยู่ ซึ่งรอคอยการปลดปล่อยออกมา
ผู้กำกับโจ ซุงฮี ได้เขียนสคริปต์ขึ้นเป็นครั้งแรกที่วิทยาลัยศิลปะภาพยนตร์เกาหลี และสคริปต์ดังกล่าวได้เขียนใหม่หลายรอบก่อนที่จะเป็นเรื่องราวดังปัจจุบัน นี้เป็นผลงานเปิดตัวในเชิงพาณิชย์ครั้งแรกของโจ เขาเคยกำกับภาพยนตร์ศิลป์ก่อนหน้านี้เรื่อง "เอ็นออฟแอนิมอล" และภาพยนตร์สั้นเรื่อง "ดอนท์สเตปเอาท์ออฟเดอะเฮาส์" 
"วูฟบอย" ได้รับการจัดฉายรอบปฐมทัศน์ใน "คอนเทมโพรารีเวิลด์ซินีมา" ซึ่งเป็นส่วนหนึ่งของเทศกาลภาพยนตร์นานาชาติโทรอนโต 2012 หลังจากนั้นได้จัดฉายที่เทศกาลภาพยนตร์นานาชาติปูซานก่อนที่จะได้รับการเปิดตัวตามโรงภาพยนตร์ต่าง ๆ ณ วันที่ 31 ตุลาคม ค.ศ. 2012 ภาพยนตร์ชุดนี้ได้รับการไต่อันดับบ็อกซ์ออฟฟิศขึ้นอย่างรวดเร็วส่งผลให้กลายเป็นภาพยนตร์เกาหลีแนวประโลมโลกที่ประสบความสำเร็จสูงสุดตลอดกาล
การตอบรับ.
ภายหลังจากการเปิดตัวที่อันดับหนึ่งบ็อกซ์ออฟฟิศเกาหลีด้วยจำนวนผู้เข้าชมที่กว่า 100,000 คน "วูฟบอย" ได้ทำลายสถิติยอดผู้ชมกว่า 1 ล้านรายหลังจากนั้นเพียงห้าวัน 2 ล้านรายหลังจากนั้นเก้าวัน และ 3.6 ล้านรายในช่วงระยะเวลาสิบสองวัน ไม่เพียงเท่านี้ ยอดผู้ชมยังคงสูงอย่างน่าทึ่งในเดือนพฤศจิกายน ที่ซึ่งถือว่าเป็นช่วงชะลอตัวสำหรับฤดูกาลชมภาพยนตร์ในประเทศเกาหลี แต่ภาพยนตร์ชุดนี้กลับประสบความสำเร็จซึ่งเป็นความสำเร็จที่หาได้ยากสำหรับภาพยนตร์แนวประโลมโลก
ภาพยนตร์ดังกล่าวยังประสบความสำเร็จอย่างยาวนานเมื่อได้รับการเปิดตัวที่จีนไทเปในวันที่ 28 ธันวาคม ค.ศ. 2012 ทำรายได้เบ็ดเสร็จที่ 4 ล้านดอลลาร์ไต้หวันใหม่ (138,000 ดอลลาร์สหรัฐ) และติดอันดับบ็อกซ์ออฟฟิศที่ไทเปภายหลังจาก 17 วันของการเปิดตัว
หนังสือ.
ฉบับนิยายได้รับการตีพิมพ์ ณ วันที่ 31 ตุลาคม ค.ศ. 2012 ซึ่งตรงกับวันเปิดตัวของภาพยนตร์
รางวัลและการเสนอชื่อ.
โคฟราฟิล์มอะวอร์ด 2013 (สมาคมผู้สื่อข่าวภาพยนตร์เกาหลี)
รางวัลภาพยนตร์เอเชีย 2013
โซฮี

อัน โซ-ฮี (อักษรโรมัน: Ahn So-Hee; เกิด 27 มิถุนายน ค.ศ. 1992) หรือชื่อในการแสดงว่า โซฮี (Sohee) เป็นนักร้องและนักแสดงชาวเกาหลีใต้ มีชื่อเสียงจากการเป็นสมาชิกของวันเดอร์เกิลส์ สังกัดเจวายพีเอนเตอร์เทนเมนต์
ประวัติ.
โซฮีเกิดวันที่ 27 มิถุนายน พ.ศ. 2535 สำเร็จมัธยมศึกษาตอนปลายจากโรงเรียนมัธยมศึกษาตอนปลายหญิงล้วนชังมุน (Changmun's All Girls High School) ในระหว่างเรียนได้ทำงานเป็นนางแบบนิตยสารหลายฉบับ และนางแบบโฆษณาเครื่องสำอางหลายยี่ห้อ รวมถึงลังโคม (Lancome)
ขณะที่อายุได้ 12 ปี โซฮีประกวดความสามารถ และได้รับเลือกเป็นนักแสดงฝึกหัดของค่ายเจวายพี ใช้เวลาฝึกสองปีจึงได้รับการเปิดตัวเป็นสมาชิกวงวันเดอร์เกิลส์เมื่อ พ.ศ. 2550 โดยมีตำแหน่งเป็นผู้เต้นหลักและเป็นผู้ร้องหลัก <ref name="WG/IRONY"> (เกาหลี)</ref> โซฮีนับเป็นสมาชิกที่อ่อนวัยที่สุดของวง กระทั่งมีการเพิ่มฮเยริมซึ่งอายุน้อยกว่ากันไม่กี่เดือนเข้ามา
ต่อมาในต้น พ.ศ. 2551 โซฮีได้งานการแสดงเป็นครั้งแรก โดยได้แสดงภาพยนตร์ชื่อ "เฮลแคตส์ (Hellcats)" แต่ระหว่างแสดงได้ประสบอุบัติเหตุจนเอ็นเข่าฉีก จึงพักทั้งงานแสดงและงานดนตรีไปหนึ่งเดือน ภายหลังโซฮีได้แสดงในละครโทรทัศน์อีกจำนวนหนึ่ง รวมถึงซิตคอมเรื่อง "เฮียร์ฮีคัมส์ (Here He Comes)" และภาพยนตร์เรื่อง "เดอะวันเดอร์เกิลส์มูวี (The Wonder Girls Movie)" ซึ่งฉายในสหรัฐอเมริกา
ในการทำงานกับวงวันเดอร์เกิลส์นั้น โซฮีมีบทบาทต่อการประพันธ์ดนตรีของวง โดยเยอึนเพื่อนร่วมวงระบุว่า ได้แรงบันดาลใจในการแต่งเพลงบางเพลง เช่น "จีเอ็นโอ" (GNO) มาจากโซฮี นอกเหนือจากงานดนตรีกับวงวันเดอร์เกิลส์แล้ว โซฮีได้งานกับกลุ่มดนตรีกลุ่มอื่นด้วย เช่น ใน พ.ศ. 2554 ร้องเพลง "แฮนส์อัป" (Hands Up) กับทูพีเอ็ม และมีการเปิดเผยว่า โซฮีช่วยเรียบเรียงทำนองเพลงนี้ด้วย
ในปีปลายปี พ.ศ. 2556 โซฮีตัดสินใจไม่ต่อสัญญากับเจวายพีเอนเตอร์เทนเมนต์ โดยเธอกล่าวว่าเธออยากมุ่งเน้นทางด้านงานแสดงมากกว่า
มะละกา (เมือง)

มะละกา หรือ เมอลากา  เป็นเมืองเอกของรัฐมะละกา ประเทศมาเลเซีย ในอดีตที่นี่เป็นเมืองท่าสำคัญที่เติบโตจนกลายเป็นศูนย์กลางทางเศรษฐกิจ เนื่องจากเป็นเส้นทางเดินเรือค้าขายระหว่างชาติตะวันตกและตะวันออก ต่อมามะละกาได้ตกเป็นอาณานิคมของชาติตะวันตกทั้งโปรตุเกส, เนเธอร์แลนด์ และอังกฤษ อาคารในมะละกาจึงมีลักษณะของสถาปัตยกรรมที่ผสมผสานระหว่างศิลปกรรมท้องถิ่นกับเจ้าอาณานิคมนั้น ๆ ซึ่งในปัจจุบันได้กลายมาเป็นแหล่งท่องเที่ยวที่น่าสนใจ 
เมื่อวันที่ 7 กรกฎาคม ค.ศ. 2008 มะละกาและจอร์จทาวน์ถูกขึ้นทะเบียนเป็นมรดกโลกอย่างเป็นทางการ เนื่องจากมีภูมิสถาปัตยกรรมและวัฒนธรรมที่ไม่ซ้ำใครทั้งในตะวันออกกลางและเอเชียตะวันออกเฉียงใต้
เทศบาลเมืองล้อมแรด

เทศบาลเมืองล้อมแรด เป็นองค์กรปกครองส่วนท้องถิ่นประเภทเทศบาลเมือง ในอำเภอเถิน จังหวัดลำปาง มีพื้นที่ 43 ตารางกิโลเมตร ครอบคลุมพื้นที่ตำบลล้อมแรดทั้งตำบล และมีประชากรในปี พ.ศ. 2560 จำนวน 14,772 คน
แรกเริ่มจัดตั้งขึ้นในนาม "สุขาภิบาลตำบลล้อมแรด" ในปี พ.ศ. 2498 และเปลี่ยนแปลงฐานะจากสุขาภิบาลเป็นเทศบาลตำบลตามพระราชบัญญัติ พ.ศ. 2542 หลังจากนั้นได้มีการยกฐานะเป็นเทศบาลเมืองล้อมแรด ในปี พ.ศ. 2558 นับเป็นเทศบาลเมืองที่ไม่ได้อยู่ในท้องที่อำเภอเมืองแห่งเดียวของจังหวัดลำปาง
ที่ตั้งและอาณาเขต.
เมืองล้อมแรดตั้งอยู่ริมแม่น้ำวังในอำเภอเถิน จังหวัดลำปาง ครอบคลุมพื้นที่ทั้งหมดของตำบลล้อมแรด อยู่ห่างจากตัวเมืองลำปางประมาณ 90 กิโลเมตร อยู่ห่างจากกรุงเทพมหานครตามถนนพหลโยธินเป็นระยะทางประมาณ 514 กิโลเมตร มีอาณาเขตติดต่อกับตำบลข้างเคียง ดังนี้
การแบ่งเขตการปกครอง.
เทศบาลเมืองล้อมแรดแบ่งเขตการปกครองออกเป็น 14 หมู่บ้าน ได้แก่
<templatestyles src="Div col/styles.css"/>
พื้นที่พักพิงชั่วคราวบ้านแม่หละ

พื้นที่พักพิงชั่วคราวผู้หนีภัยการสู้รบ บ้านแม่หละ ก่อตั้งขึ้นในปี 2527 อยู่ในอำเภอท่าสองยาง จังหวัดตาก ในเขตทิวเขาดอยมอนกุจู ปัจจุบันให้ที่อยู่แก่ผู้ลี้ภัย 50,000 คน ซึ่งมีเพิ่มทุกสัปดาห์จากประเทศพม่า พื้นที่พักพิงแห่งนี้เป็นค่ายผู้ลี้ภัยสำหรับชาวพม่าแห่งใหญ่ที่สุดในประเทศไทย ผู้ลี้ภัยกว่า 90% มีเชื้อสายกะเหรี่ยง
เดิมพื้นที่พักพิงชั่วคราวบ้านแม่หละตั้งขึ้นหลังฐานทัพสหภาพแห่งชาติกะเหรี่ยง (เคเอ็นยู) แตก ที่หมู่บ้านแม่หละของไทยตรงพรมแดนในปี 2527 โดยมีประชากร 1,100 คน ไม่นานหลังจากนั้น พื้นที่พักพิงฯ ถูกย้ายไปยังจุดอันเป็นที่ตั้งของโซนซีในปัจจุบัน เนื่องจากความกังวลด้านความมั่นคง หลังมาเนอปลอว์แตกในเดือนมกราคม 2538 พื้นที่พักพิงฯ จำนวนหนึ่งถูกโจมตีในการตีโฉบฉวยข้ามพรมแดน และทางการไทยเริ่มรวบรวมพื้นที่พักพิงเพื่อเพิ่มความมั่นคง พื้นที่พักพิงที่บ้านแม่หละได้รับการกำหนดเป็นพื้นที่พักพิงหลักในพื้นที่
ในเดือนเมษายน 2538 พื้นที่พักพิงฯ เพิ่มขนาดจากที่รองรับได้ 6,969 คน เป็น 13,195 คน ในปีต่อมา ค่ายเพิ่มขนาดเป็นสองเท่าอีก เป็น 26,629 คน เนื่องจากผู้ลี้ภัยที่สูญหายไประหว่างการย้ายที่ตั้งกลับมายังพื้นที่พักพิงฯ
พื้นที่พักพิงฯ ถูกมองว่าเป็นศูนย์กลางการศึกษาสำหรับผู้ลี้ภัย ฉะนั้น ประชากรปัจจุบันจึงมีนักเรียนหลายพันคนที่มาศึกษาในพื้นที่พักพิงฯ ด้วย บ้างมาจากค่ายผู้ลี้ภัยอื่น แต่ส่วนใหญ่มาจากพม่า นักเรียนเหล่านี้ได้รับการลงทะเบียนเป็นผู้อยู่อาศัยชั่วคราว
พื้นที่พักพิงฯ ถูกโจมตีในปี 2540 โดยกำลังกองกำลังกะเหรี่ยงประชาธิปไตยฝ่ายพุทธ (ดีเคบีเอ) ที่ได้รับการสนับสนุนจากหน่วยกองทัพพม่า ไม่มีการรุกล้ำอีกหลังจากนั้น แต่กระสุนปืนครกตกในส่วน เอ5 ในเดือนมีนาคม 2541 ทุกฤดูแล้ง พื้นที่นี้ค่อนข้างตึงเครียดกับความมั่นคงของพื้นที่พักพิงฯ มีการขู่จะโจมตีด้วยอาวุธหรือความพยายามเผาพื้นที่พักพิงฯ
พื้นที่รัฐกะเหรี่ยงที่ตั้งอยู่ตรงข้ามพื้นที่พักพิงฯ นั้นอยู่ห่างไกล โดยไม่มีนิคมขนาดใหญ่หรือโครงสร้างพื้นฐาน กองทัพปลดปล่อยแห่งชาติกะเหรี่ยง (เคเอ็นแอลเอ) ยังมีกองบัญชาการกองพลน้อยที่ 7 อยู่ใกล้เคียง และมีกองรักษาด่านจำนวนมากของกองทัพพม่าและกองกำลังกะเหรี่ยงประชาธิปไตยฝ่ายพุทธอยู่ในพื้นที่
บัตเตอร์เวิร์ท

บัตเตอร์เวิร์ท  หรือชื่อภาษาฮกเกี้ยนว่า ปักไห่ ("ทะเลทางเหนือ") เป็นเมืองท่าเมืองหนึ่งของรัฐปีนัง ประเทศมาเลเซีย ซึ่งตั้งอยู่บนฝั่งส่วนแผ่นดินเซอเบอรังเปอไร (เดิมเรียก "พรอวินซ์เวลส์ลีย์") ตรงข้ามกับเมืองจอร์จทาวน์ มีประชากร 107,591 คน
เมืองนี้ก่อตั้งขึ้นช่วยศตวรรษที่ 19 ถูกเรียกเป็นภาษามลายูว่า "บากัน" แปลว่า "ท่าเรือ" ส่วนชื่อ "บัตเตอร์เวิร์ท" ถูกตั้งตามชื่อของวิลเลียม จอห์น บัตเตอร์เวิร์ท อดีตผู้ปกครองอาณานิคมช่องแคบ
จากที่นี่สามารถเดินทางต่อไปยังจอร์จทาวน์บนเกาะปีนังได้โดยการเดินทางด้วยเรือปีนังเฟอร์รีเซอร์วิซ หรือทางบกด้วยการนั่งรถยนต์ข้ามสะพานปีนัง และจากสถานีรถไฟบัตเตอร์เวิร์ทก็สามารถเดินทางต่อไปยังกัวลาลัมเปอร์ หรือกรุงเทพมหานครได้
ไอดอลเกาหลีใต้

ไอดอล (เกาหลี: ; อาร์อาร์: "Aidol") หรือ ไอดอลเกาหลีใต้ หรือ เคป็อปไอดอล (K-pop idol) เป็นบุคคลซึ่งผ่านการแสดงความสามารถบนเวทีมีทั้งศิลปินเดี่ยว เกิร์ลกรุปและบอยแบนด์ เช่น แบล็กพิงก์, บีทีเอส จัดขึ้นโดยบริษัทบันเทิงหาผู้มีความสามารถ เช่น บิกฮิตมิวสิก เอสเอ็มเอนเตอร์เทนเมนต์ วายจีเอนเตอร์เทนเมนต์ และเจวายพีเอนเตอร์เทนเมนต์ และค่ายอื่นๆ อีกมากมาย แล้วเข้ารับการฝึกด้วยระบบ "เสมือนอยู่ในโรงงาน" เพื่อให้เป็นผู้มีชื่อเสียงในแวดวงบันเทิง เช่น นักร้อง, นักแสดง
หนังสือพิมพ์ "เดอะแวนคูเวอร์ออบเซิร์ฟเวอร์ (The Vancouver Observer)" ระบุว่า ไอดอลเกาหลีใต้ตามแบบฉบับต้องมีลักษณะสามประการ คือ เยาว์วัยจนเหลือเชื่อ (incredibly young), ดูดี (good looking) และสามารถส่งเสียงให้เกินจริงได้ (able to carry a melodramatic note)
ผู้เชี่ยวชาญเรื่องวัฒนธรรมร่วมสมัยของเกาหลี วิเคราะห์ว่า การที่วงการเคป็อปได้สร้างนักร้องให้เป็นไอดอล ทำให้ต้องเน้นที่ภาพลักษณ์มากกว่าผลงานเพลง และจากเหตุนี้ทำให้หลายวงมีความขัดแย้งและชิงดีชิงเด่นกันเองระหว่างสมาชิก หากมีคนใดคนหนึ่งโดดเด่นกว่าคนอื่น ทำให้ต้นสังกัดบางบริษัทต้องเฉลี่ยรายได้ให้เท่าเทียมกัน
ไอดอลญี่ปุ่น

ไอดอลญี่ปุ่น  หรือมักเรียกเพียง ไอดอล (; โรมาจิ: "aidoru") เป็นบุคคลในวงการบันเทิงตามวัฒนธรรมญี่ปุ่น โดยมักมีอายุตั้งแต่สิบปีจนถึงยี่สิบปีต้น ๆ และมีรูปโฉมน่ารักดังที่เรียก "คาวาอี" (kawaii) บุคคลเหล่านี้มักปรากฏในสื่อมวลชนแขนงต่าง ๆ เช่น การดนตรี การแสดง การเป็นแบบให้แก่นิตยสารหรือสินค้า และการโทรทัศน์ (เรียกบทบาทอย่างหลังนี้ว่า "ทาเลนต์") โดยการปรากฏตัวดังกล่าวมักกินระยะเวลาตั้งแต่เพียงไม่กี่เดือนไปจนถึงสองสามปี แล้วจะถูกแทนที่ด้วยไอดอลหน้าใหม่ แต่ก็มีไอดอลจำนวนหนึ่งที่สามารถคงความนิยมไว้ได้ยาวนานกว่านั้น
ค่ายเพลงต่าง ๆ ใช้คำว่า "ไอดอล" ในเชิงพาณิชย์ โดยเปิดรับสมัครไอดอลจากบุคคลที่ไม่มีประสบการณ์ในวงการบันเทิง หรือมีประสบการณ์ดังกล่าวน้อย เพื่อใช้ภาพลักษณ์ความเป็นเยาวชนเป็นจุดขาย มากกว่าทักษะในการขับร้อง
เนื่องจากไอดอลมาพร้อมกับภาพลักษณ์อันใสซื่อบริสุทธิ์ตามวัฒนธรรมญี่ปุ่น เพื่อรักษาความนิยม ไอดอลจึงไม่สามารถประพฤติตนไปในทางที่ขัดต่อภาพลักษณ์ดังกล่าวได้ เช่น มีความรักเชิงชู้สาวไม่ได้ หรือต้องแสดงออกว่าไม่จัดเจนในทางรักใคร่หรือทางเพศ อย่างไรก็ดี สื่อมวลชนญี่ปุ่นเองมักตีแผ่ข่าวคราวเกี่ยวกับไอดอลกับคู่รักฉันชู้สาว บางคราวก็มีภาพแอบถ่ายไอดอลแสดงความรักใคร่กับคู่รัก เช่น จุมพิตกัน หรือเดินจูงมือกัน แนบมาด้วย ถ้าองค์กรตัวแทนของไอดอลที่ตกเป็นข่าวไม่สามารถชี้แจงแถลงไขข้อกล่าวหาให้กระจ่างได้ ไอดอลผู้นั้นจะประสบความหายนะในหน้าที่การงานอย่างรวดเร็ว
นักดนตรีร็อกส่วนใหญ่ในวัฒนธรรมญี่ปุ่นมักแสดงกิริยาก้าวร้าวหรือหัวขบถ เพื่อต่อต้านการตีตราไอดอลไว้กับภาพลักษณ์ดังกล่าว
มะละกา (แก้ความกำกวม)

มะละกา อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
เอวีไอดอล

เอวีไอดอล (AV ย่อมาจาก adult video) หรือในภาษาญี่ปุ่นเรียก นักแสดงเอวี (; โรมาจิ: "Ēbui Joyū") เป็นไอดอลญี่ปุ่นซึ่งทำงานในวงการภาพยนตร์สำหรับผู้ใหญ่ มีทั้งที่เป็นนักแสดงและเป็นนางแบบแล้วแต่ประเภทภาพยนตร์ซึ่งมีตั้งแต่ที่ไอดอลเพียงนุ่งน้อยห่มน้อยแล้วเดินไปมา จนถึงไอดอลประกอบกิจกรรมทางเพศอย่างถึงพริกถึงขิง
นับแต่อุตสาหกรรมภาพยนตร์สำหรับผู้ใหญ่ญี่ปุ่นขึ้นสู่ความรุ่งโรจน์เมื่อต้นคริสต์ทศวรรษที่ 1980 เป็นต้นมา มีเอวีไอดอลเปิดตัวปีละหลายร้อยคน แต่ละคนมีผลงานภาพยนตร์ปีละห้าถึงสิบเรื่อง และโดยเฉลี่ยแล้วส่วนใหญ่มีอายุการทำงานเพียงหนึ่งปี แต่ก็มีเอวีไอดอลบางคนสามารถคงความนิยมไว้เป็นเวลายาวนานกว่านั้น ไอดอลเหล่านี้มักเป็นประเภทซึ่งเป็นที่จดจำของสาธารณชน หรือมีบทบาทสำคัญในวงอุตสาหกรรมโดยประการอื่น
เพลย์โอเค

Playok หรือรู้จักอีกชื่อหนึ่งว่า Kurnik เป็นเว็บไซต์เล่นเกมกระดานและเกมไพ่ออนไลน์กับผู้อื่นแบบ real-time เว็บไซต์นี้สร้างขึ้นใน พ.ศ. 2544 โดย Marek Futrega เริ่มแรกถูกสร้างในเฉพาะเว็บไซต์ภาษาโปแลนด์ ในต้น พ.ศ. 2548 เว็บไซต์นี้มีเกมกระดานและเกมไพ่มากกว่า 30 เกม และมีรูปแบบภาษา 33 ภาษา รูปแบบเกมยังคงพัฒนาโดย Futrega เรื่อยมา
Playok เป็นเว็บไซต์เล่นเกมกระดานออนไลน์ซึ่งเป็นที่นิยมมากที่สุดในประเทศโปแลนด์ ตั้งแต่วันที่ 7 ตุลาคม พ.ศ. 2547 ทุกกฏของเกมในเว็บไซต์ Kurnik อยู่ภายใต้สัญญาอนุญาตครีเอทีฟคอมมอนส์แบบแสดงที่มาและไม่ใช้เพื่อการค้า
งานวิจัยของ gemiusTraffic ได้สำรวจพบว่าในเดือนธันวาคม พ.ศ. 2547 มีผู้เข้าเยี่ยมชมเว็บแตกต่างกันทั้งหมดถึง 1.2 ล้านคน รุ่นภาษาโปแลนด์มีผู้ใช้งานลงทะเบียนถึง 100,000 คน และในเดือนมกราคม พ.ศ. 2550 อเล็กซาได้จัดอันดับให้ Playok เป็นเว็บที่มีผู้เข้าชมมากที่สุดเป็นอันดับประมาณที่ 1,200
ในปี 2556 เวบ Playok ภาษาไทยมี 8 เกม ดังนี้
ในปี 2556 เวบ Playok ภาษาอังกฤษ มีเกม ดังนี้
เกมกระดาน
<templatestyles src="Col-begin/styles.css"/>
เกมไพ่
<templatestyles src="Col-begin/styles.css"/>
เกมอื่น ๆ
<templatestyles src="Col-begin/styles.css"/>
กร็องดีล (สทราซบูร์)

กร็องดีล  แปลตามความหมายอย่างลำลองว่า "เกาะใหญ่" เป็นสถานที่สำคัญทางประวัติศาสตร์ตั้งอยู่ในเมืองสทราซบูร์ ประเทศฝรั่งเศส มีลักษณะเป็นเกาะกลางแม่น้ำอีล ซึ่งได้ขึ้นทะเบียนเป็นมรดกโลกในปี ค.ศ. 1988 โดยองค์การยูเนสโก โดยมีความสำคัญในฐานะที่เป็นแบบอย่างของย่านเมืองเก่าสมัยยุคกลาง โดยบนเกาะยังเป็นที่ตั้งของมหาวิหารสทราซบูร์ซึ่งเป็นอาสนวิหารที่สูงเป็นอันดับที่ 4 ของโลก และยังเป็นตัวอย่างที่วิจิตรของสถาปัตยกรรมกอทิกของช่วงคริสต์ศตวรรษที่ 15 รวมทั้งยังเป็นที่ตั้งของโบสถ์เก่าอีก 4 แห่ง ได้แก่ โบสถ์แซ็ง-ตอมา, โบสถ์แซ็ง-ปีแยร์-เลอ-วีเยอ, โบสถ์แซ็ง-ปีแยร์-เลอ-เฌิน และโบสถ์แซ็งเตเตียน
เพื่อเป็นการเฉลิมฉลองการขึ้นทะเบียนเป็นมรดกโลก ทางการได้มีการปักหมุดทองเหลืองจำนวน 22 หมุดบนสะพานที่ใช้ข้ามมายังเกาะเพื่อเป็นที่ระลึกอีกด้วย
เส้นทางซานเตียโกเดกอมโปสเตลาในประเทศฝรั่งเศส

เส้นทางซานเตียโกเดกอมโปสเตลาในประเทศฝรั่งเศส  เป็นเส้นทางแห่งการจาริกแสวงบุญตามเส้นทางเซนต์เจมส์ที่ผ่านในฝรั่งเศส มีจุดมุ่งหมายสุดท้ายที่อาสนวิหารแห่งเมืองซานเตียโกเดกอมโปสเตลา ประเทศสเปน ซึ่งเชื่อกันว่าเป็นสถานที่ที่บรรจุอัฐิของพระอัครสาวกนักบุญเจมส์ใหญ่ โดยแบ่งเป็นเส้นทางทั้งหมด 7 สายย่อย ตามเส้นทางประกอบไปด้วยสถานที่สำคัญทางประวัติศาสตร์กว่า 71 แห่งรอบประเทศฝรั่งเศส โดยได้รับการขึ้นทะเบียนเป็นแหล่งมรดกโลกโดยองค์การยูเนสโกเมื่อปี ค.ศ. 1998
ศีขรภูมิ

ศีขรภูมิ [สี-ขอ-ระ-พูม] อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ปงแซ็ง-เบเนแซ

ปงแซ็ง-เบเนแซ  หรืออีกชื่อหนี่งว่า ปงดาวีญง  เป็นสะพานที่ก่อสร้างในสมัยยุคกลาง ตั้งอยู่ในเมืองอาวีญง ประเทศฝรั่งเศส ตัวสะพานตัดผ่านแม่น้ำโรน ข้ามจากฝั่งเมืองไปยังฝั่งขวาของแม่น้ำ โดยมีความยาวทั้งสิ้นประมาณ 900 เมตร ก่อสร้างระหว่างปี ค.ศ. 1171 ถึง ค.ศ. 1185 โดยต่อมาตัวสะพานได้พังลงบางส่วน และถูกสร้างขึ้นใหม่เนื่องจากอุทกภัยหลายครั้งในช่วงหลายร้อยปีที่ผ่านมา โดยครั้งใหญ่ที่สุดในปีค.ศ. 1669 อุทกภัยครั้งใหญ่ได้ทำลายสะพานเกือบทั้งหมด โดยเสาฐานของสะพานเหลือเพียง 4 เสาจากทั้งหมด 22 เสาแต่เดิม และได้ถูกทิ้งร้างลงถึงปัจจุบัน
ฐานสะพานมีลักษณะเป็นทรงรูปไข่ ซึ่งเป็นนวัตกรรมที่ทำให้สะพานสามารถมีช่วงยาวได้ถึง 35 เมตร ในแต่ละช่วง ซึ่งถือว่ายาวที่สุดที่เคยสร้างโดยชาวโรมัน พร้อมกับการใช้ฐานเสาสะพานปลายแหลมเพื่อตัดกระแสน้ำทั้งสองด้าน เพื่อลดความแรงของกระแสน้ำต่อเสาสะพานลง 
บนสะพานช่วงเสาฐานที่ 2 เป็นที่ตั้งของโบสถ์น้อยแห่งนักบุญเบเนแซ (แซ็ง-เบเนแซ) ที่ตั้งอยู่ด้านบนซ้อนกับโบสถ์น้อยแห่งนักบุญนิโคลัส (แซ็ง-นีกอลา) ที่เคยเป็นที่สักการะในหมู่ชาวเดินเรือ โดยตามประวัติศาสตร์ นักบุญเบเนแซเป็นผู้คิดและควบคุมการก่อสร้าง ตามตำนานเล่าว่า นักบุญเบเนแซได้ฝันเห็นเทวดาในช่วงที่เกิดสุริยุปราคาเมื่อปีค.ศ. 1177 สั่งให้สร้างสะพานข้ามแม่น้ำโรน ในตอนแรกทางการปฏิเสธที่จะสร้างสะพาน ทำให้เขาแสดงปาฏิหาริย์ด้วยการยกก้อนหินก้อนใหญ่ที่เป็นฐานรากของสะพาน ลงไปในแม่น้ำโรน ด้วยมือของเขา และตามตำนานเล่าว่ามีปาฏิหาริย์ทั้งหมด 18 ครั้งเกิดขึ้น เช่น คนที่หูหนวกสามารถได้ยินขึ้นอีกครั้ง คนตาบอดสามารถมองเห็นได้อีกครั้ง โดยถือเป็นการเริ่มต้นของการสร้างสะพาน และเป็นที่มาของชื่อสะพานว่า "สะพานแซ็ง-เบเนแซ" ในที่สุดเขาสามารถรวบรวมกลุ่มคนเพื่อร่วมสร้างสะพานจนสำเร็จ
นักบุญเบเนแซ ได้ฝังร่างไว้ในโบสถ์น้อยแห่งนักบุญนิโคลัส ที่ยังคงอยู่บนสะพานในปัจจุบันจนกระทั่งปี ค.ศ. 1669 เพราะอุทกภัยครั้งใหญ่ทำให้บางส่วนของสะพานพังลงเผยให้เห็นถึงหีบศพ ซึ่งได้ถูกเปิดขึ้นและพบว่าร่างของนักบุญยังคงอยู่ในสภาพเดิม จึงได้ทำย้ายหีบศพของนักบุญไปทำพิธีที่มหาวิหารแห่งอาวีญง ในปัจจุบันโบสถ์น้อยบนสะพานถือเป็นสถานที่แสวงบุญอีกแห่งหนึ่งในประเทศฝรั่งเศส
เกาะเฟรเซอร์

เกาะเฟรเซอร์  เป็นเกาะบริเวณชายฝั่งทิศใต้ของรัฐควีนส์แลนด์ ประเทศออสเตรเลีย อยู่ห่างจากเมืองบริสเบนไปทางทิศเหนือราว 200 กิโลเมตร (120 ไมล์) เกาะมีความยาวประมาณ 120 กิโลเมตร (75 ไมล์) และกว้างประมาณ 24 กิโลเมตร (15 ไมล์) เกาะได้รับลงทะเบียนเป็นแหล่งมรดกโลกใน 
1992 ถือเป็นเกาะทรายที่ใหญ่ที่สุดในโลก โดยมีพื้นที่ 1,840 ตารางกิโลเมตร และยังเป็นเกาะที่ใหญ่ที่สุดของรัฐควีนส์แลนด์ ใหญ่เป็นอันดับ 6 ของออสเตรเลีย และเป็นเกาะทางฝั่งตะวันออกที่ใหญ่ที่สุดของออสเตรเลีย
มีหลักฐานว่ามีผู้คนตั้งถิ่นฐานอย่างมากราว 5,000 ปี นักสำรวจ เจมส์ คุกเดินทางมาข้างเกาะแห่งนี้ในเดือนพฤษภาคม ค.ศ. 1770 ต่อมาแมททิว ฟลินเดอส์ เดินทางมาใกล้จุดเหนือสุดของเกาะใน ค.ศ. 1802 เกาะใช้ชื่อว่าเกาะเกรตแซนดี (Great Sandy Island) ในช่วงสั้น ๆ และรู้จักในฐานะเกาะเฟรเซอร์เนื่องจากเรื่องราวของผู้รอดชีวิตเรือแตกชื่อเอลิซา เฟรเซอร์ ปัจจุบันเกาะแห่งนี้เป็นสถานที่ที่ได้รับความนิยมในการท่องเที่ยว มีผู้คนอาศัยอยู่ 194 คน (ค.ศ. 2011)
จักรพรรดินีนาถอันนาแห่งรัสเซีย

จักรพรรดินีนาถอันนา ลูอันนอฟนา (7 กุมภาพันธ์ [ตามปฎิทินเก่า: 28 มกราคม] ค.ศ. 1693#เปลี่ยนทาง 28 ตุลาคม [ตามปฎิทินเก่า: 17 ตุลาคม] ค.ศ. 1740) ซึ่งทรงที่รู้จักในพระนาม อันนา อีวานอฟนา เป็นจักรพรรดินีนาถแห่งรัสเซียต่อจากจักรพรรดิปิออตร์ที่ 2 พระนางเป็นพระราชธิดาของซาร์อีวานที่ 5และปราสโกเวีย ซัลตีโควา พระนางอภิเสกสมรสกับฟรีดริช วิลเฮ็ล์ม ดยุคแห่งคูร์ลันด์ จักรพรรดิที่ครองราชต่อจากพระนางคือจักรพรรดิอีวานที่ 6
โกโมกุ

โกโมกุ เป็นเกมกระดานชนิดหนึ่ง เรียกอีกชื่อหนึ่งว่า Gobang หรือ เรียง 5 ตัว โดยทั่วไปแล้วเล่นกับตัวเดินหมากล้อม (ตัวดำและตัวขาว) บนกระดานหมากล้อม(19x19) อย่างไรก็ตามเพราะเดินได้ที่ละหนึ่งครั้ง และตัวเดินไม่สามารถย้ายทีหรือออกจากกระดานได้ โกโมกุอาจเล่นบนกระดาษกับปากกา เกมชนิดนี้เป็นที่รู้จักในหลายประเทศภายใต้ชื่อที่แตกต่างกัน
ตัวดำเดินก่อน ผู้เล่นวางตัวเดินบนตำแหน่งบนกระดานที่มีเส้นตัดกัน ผู้ชนะคือผู้ที่สามารถเรียงตัวเดินได้ 5 ตัวในแนวตั้ง แนวนอน หรือแนวทแยงมุม
ซาแล็ง-เล-แบ็ง

ซาแล็ง-เล-แบ็ง  เป็นเมืองขนาดเล็กเมืองหนึ่งในจังหวัดฌูว์รา แคว้นฟร็องช์-กงเต ทางภาคตะวันออกของประเทศฝรั่งเศส
"ซาแล็ง" ได้ชื่อมาจากแหล่งน้ำเกลือธรรมชาติที่ใช้สำหรับการอุปโภคและบริโภค รวมทั้งเป็นแหล่งผลิตสำคัญของเกลือและยิปซัม ซึ่งมีการผลิตเกลืออย่างต่อเนื่องมากว่า 1,200 ปี เริ่มลดลงในสมัยศตวรรษที่ 18 จนกระทั่งเลิกทำในปี ค.ศ. 1962 เนื่องจากการขาดแคลนไม้ฟืน และยังสามารถผลิตได้โดยวิธีที่ทันสมัยกว่าในโรงงานยุคใหม่ที่เมืองอาร์เกเซอน็อง โดยใช้ท่อทำจากไม้เพื่อขนส่งน้ำเกลือระหว่างเมืองทั้งสองที่มีความยาวถึง 21 กิโลเมตร
ต่อมาในปี ค.ศ. 2009 การผลิตเกลือแบบโบราณของซาแล็ง-เล-แบ็งได้ขึ้นทะเบียนเป็นมรดกโลกจากองค์การยูเนสโก ร่วมกับโรงผลิตเกลือหลวงแห่งอาร์เกเซอน็องที่ตั้งอยู่ใกล้เคียงกัน
แหล่งที่อยู่อาศัยแบบเรือนยกพื้นยุคก่อนประวัติศาสตร์โดยรอบเทือกเขาแอลป์

แหล่งที่อยู่อาศัยแบบเรือนยกพื้นยุคก่อนประวัติศาสตร์บริเวณเทือกเขาแอลป์ เป็นที่ตั้งของเรือนยกพื้นยุคก่อนประวัติศาสตร์ ที่ตั้งอยู่ทั้งในและรอบเทือกเขาแอลป์ พบหลักฐานอายุตั้งแต่ 5,000 ปีก่อนคริสตกาล ถึง 500 ปีก่อนคริสตกาล โดยพบในบริเวณริมทะเลสาบ แม่น้ำ และหนองน้ำต่าง ๆ รวมทั้งสิ้น 111 แห่งในทั้งหมด 5 ประเทศ ได้แก่ ประเทศออสเตรีย 5 แห่ง, ประเทศฝรั่งเศส 11 แห่ง, ประเทศเยอรมนี 18 แห่ง, ประเทศอิตาลี 19 แห่ง, ประเทศสโลวีเนีย 2 แห่ง และประเทศสวิตเซอร์แลนด์ 56 แห่ง ซึ่งทั้งหมดได้ขึ้นทะเบียนแหล่งมรดกโลก โดยองค์การยูเนสโก ในปีค.ศ. 2011
จากการศึกษาทางโบราณวิทยา พบหลักฐานว่ามีอายุก่อนประวัติศาสตร์ช่วงยุคสำริดและยุคหินใหม่ โดยในปัจจุบันมีการขุดพบในสภาพที่ยังสมบูรณ์ และใช้เพื่อทำการศึกษาความเข้าใจการดำรงชีวิตของมนุษย์ร่วมกับธรรมชาติในสมัยนั้น
เอสเอ็มทาวน์

เอสเอ็มทาวน์  คือโปรเจกต์รวมศิลปินเกาหลีใต้ของสังกัดเอสเอ็มเอนเตอร์เทนเมนต์
ศิลปินในเอ็มเอสทาวน์ได้เริ่มมีการแสดงคอนเสิร์ตรวมทั่วโลกนับตั้งแต่คอนเสิร์ต SM Town Live '08 Asia tour ในปี ค.ศ. 2008 โดยนับตั้งแต่มีการจัดคอนเสิร์ตรวมศิลปินเอสเอ็มทาวน์ทั่วโลกนั้นจากผลการสำรวจในปี ค.ศ. 2014 พบว่ามีผู้รับชมคอนเสิร์ตเอสเอ็มทาวน์ทั่วโลกแล้วมากกว่า 1 ล้านคน
แซ็งเตมีลียง

แซ็งเตมีลียง  เป็นเมืองขนาดเล็กเมืองหนึ่งในจังหวัดฌีรงด์ แคว้นอากีแตน ทางภาคตะวันตกเฉียงใต้ของประเทศฝรั่งเศส ตั้งอยู่ห่างจากเมืองบอร์โด ประมาณ 35 กิโลเมตร ทางทิศตะวันออกเฉียงเหนือ 
การทำไวน์ได้เป็นอาชีพหลักของคนพื้นเมือง โดยมีประวัติศาสตร์การผลิตไวน์อันยาวนานเริ่มตั้งสมัยโรมัน ราวคริสต์ศตวรรษที่ 2 และมากขึ้นในสมัยยุคกลาง อันเป็นผลแห่งความอุดมสมบูรณ์ของพื้นดินและธรรมชาติในเขตอากีแตน แซ็งเตมีลียงอยู่ในทางผ่านของเส้นทางของนักแสวงบุญเซนต์เจมส์ใหญ่ จึงกลายเป็นเมืองที่เต็มไปด้วยโบสถ์ วิหาร สำนักสงฆ์ และโรงพยาบาล ในช่วงคริสต์ศตวรรษที่ 11 เป็นต้นมา ต่อมา ตัวเมืองยังได้รับสิทธิในการปกครองตนเองในสมัยที่ปกครองโดยประเทศอังกฤษช่วงคริสต์ศตวรรษที่ 12 ในปัจจุบันแซ็งเตมีลียงเป็นชุมชนผลิตไวน์ที่สำคัญและเลื่องชื่อที่สุดแห่งหนึ่ง มีทัศนียภาพสวยงาม ทั้งทางธรรมชาติ (โดยเฉพาะไร่องุ่น) และสถาปัตยกรรมยุคโบราณ
เขตตัวเมืองแซ็งเตมีลียงได้รับการขึ้นทะเบียนเป็นมรดกโลกโดยองค์การยูเนสโก ในปีค.ศ. 1999
ฉาปี้

ฉาปี้ (1216–1281) เป็นฮองเฮาของกุบไล ข่าน ปฐมจักรพรรดิราชวงศ์หยวน พระราชสมภพเมื่อ ค.ศ. 1216 ตามประวัติศาสตร์ชาวมองโกล ฉาปี้เป็นฮองเฮาซึ่งกุบไล ข่าน โปรดปราน และยกย่องให้เป็นที่ปรึกษาราชกิจส่วนพระองค์ด้วย
! style="width: 26%; | ก่อนหน้า
! style="width: 4%; |
! style="width: 40%; | ฉาปี้
! style="width: 4%; |
! style="width: 26%; | ถัดไป
 <br>
สุธิราช วงศ์เทวัญ

สุธิราช วงศ์เทวัญ นักร้อง นักแสดง และนักแสดงลิเกชาวไทย
ประวัติ.
สุธิราช วงศ์เทวัญ มีชื่อเล่นว่า กุ้ง มีชื่อและนามสกุลจริงว่า สิทธิ์พสุ ชัยณรงค์อุสุภะ เกิดเมื่อวันศุกร์ที่ 17 สิงหาคม พ.ศ. 2522 ส่วนสูง 180 ซม. ที่จังหวัดชัยนาท เป็นบุตรของนาย ชัยณรงค์ อุสุภะ(ถึงแก่กรรมแล้ว) และนางทวีป อุสุภะ ในครอบครัวลิเก มีน้องสาวอีกคน คือ ภิญญ์วดี ภูวรุ่งเรืองหิรัญ หรือ วิรดา วงศ์เทวัญ (เสียชีวิต) อดีตนักร้องเพลงลูกทุ่ง และเป็นหลานน้าของนักร้องสาว จิ้งหรีดขาว วงศ์เทวัญ จบการศึกษาระดับมัธยมศึกษาจากโรงเรียนคุรุประชาสรรค์ อำเภอสรรคบุรี จังหวัดชัยนาท สำเร็จการศึกษาระดับปริญญาตรี คณะรัฐศาสตร์ มหาวิทยาลัยรามคำแหง มีผู้ชักนำเข้าสู่วงการ คือ คุณจิ้ม ประทิน คุ้มประเสริฐ และผลงานชิ้นแรกที่ทำให้รู้จัก คือ ขอเป็นพระเอกในหัวใจเธอ
ขณะที่เรียนมัธยม สุธิราชยังเป็นนักกีฬาเซปัคตะกร้อของ จ.ชัยนาท อีกด้วย ซึ่งได้รับรางวัลมากมาย ปัจจุบันเป็นนักร้องในสังกัดค่ายอาร์สยาม ในเครือบริษัท อาร์เอส จำกัด (มหาชน)
ในเดือนมิถุนายน พ.ศ. 2550 สุธิราช ได้เซ็นสัญญากับค่ายใหม่อาร์สยาม ในสังกัดอาร์เอส หลังจากที่ค่ายเดิมอย่าง โรส มีเดียปิดตัวลง กุ้งได้ย้ายเข้าอาร์สยาม และออกอัลบั้มเดี่ยวทั้งหมด 2 อัลบั้ม ก่อนที่จะหมดสัญญาลง เมื่อปี พ.ศ. 2565 หลังจากนั้นจึงมาเป็นศิลปินอิสระ ต่อมาได้หมดสัญญากับค่ายอาร์สยามในปี พ.ศ. 2565 และหลังจากนั้นจึงเป็นนักแสดงลิเก
ผลงานเพลง.
สังกัดค่าย อาร์สยาม.
อัลบั้มพิเศษ.
สวรรค์เป็นใจ (30 กันยายน 2553).
เป็นการนำบทเพลงไทยสากล ที่ได้รับความนิยมของค่ายอาร์เอสมาขับขานใหม่ในแบบฉบับสุธิราช อาร์สยาม
สุธิราช-วิรดา วงศ์เทวัญ อาร์สยาม (สิงหาคม 2554).
อัลบั้มพิเศษ สุธิราช-วิรดา วงศ์เทวัญ อาร์สยาม เป็น Project พิเศษ ในโอกาสครบรอบ 10 ปี ของค่าย อาร์สยาม ในอัลบั้มนี้เป็นการเปิดตัว วิรดา วงศ์เทวัญ อาร์สยาม น้องสาวแท้ๆ ของ กุ้ง สุธิราช อาร์สยาม
ผลงานร่วมกับศิลปินอื่น.
บิว กัลยาณี บันทึกเพลงรัก(เล่ม 2) (31 มีนาคม 2553).
เป็นการนำบทเพลงไทยสากล ที่ได้รับความนิยมของค่ายอาร์เอสมาขับขานใหม่ในแบบฉบับบิว กัลยาณี อาร์สยาม
ลูกทุ่งอันปลั๊ก (มิถุนายน 2555).
อัลบั้มพิเศษ ลูกทุ่งอันปลั๊ก เป็นการนำบทเพลงลูกทุ่งที่เคยโด่งดังและได้รับความนิยมในอดีตกลับมาถ่ายทอดใหม่ผ่านน้ำเสียงศิลปินทั้งหมด 7 ศิลปิน นำโดย หนู มิเตอร์ อาร์สยาม,กุ้ง สุธิราช อาร์สยาม,วิรดา วงศ์เทวัญ อาร์สยาม,บิว กัลยาณี อาร์สยาม,แคท รัตกาล อาร์สยาม,การะเกด อาร์สยาม และ เอ็กซ์ อาร์สยาม
The Man City Lion Project ชาย เมืองสิงห์ (กุมภาพันธ์ 2558).
เป็นอัลบั้มที่นำเพลงเก่าของ ชาย เมืองสิงห์ มาขับร้องใหม่โดยศิลปินลูกทุ่งจากค่าย อาร์สยาม กว่า 18 ชีวิต
Single.
ในนามค่าย อาร์ สยาม
ในนามศิลปินอิสระ
ตำบลเถินบุรี

เถินบุรี เป็นตำบลหนึ่งในอำเภอเถิน จังหวัดลำปาง มีองค์กรปกครองส่วนท้องถิ่น คือ เทศบาลตำบลเถินบุรี ซึ่งครอบคลุมพื้นที่ทั้งหมดตำบล
หมู่บ้าน.
<templatestyles src="Div col/styles.css"/>